Pakar Kongsi Aktiviti & Mainan Sensori Bagus Untuk Anak Usia 0-12 Bulan

Setiap anak mempunyai ragam tersendiri. Ada yang gemar bermain pasir, menonton televisyen, mewarna dan sebagainya. Ada juga anak-anak yang tidak mengemari bermain pasir, beras, tanah liat dan sebagainya. Hal ini kerana ada di antara mereka geli untuk memegang benda seperti itu.
Baca juga: Penatnya Berjaga…Ini 10 Cara Berkesan Untuk Tidurkan Bayi Dengan Cepat!

AKTIVITI SENSORY PLAY DENGAN ANAK-ANAK
Oleh itu, sensory play adalah sangat penting untuk membantu perkembangan anak-anak. Sensory play merupakan aktiviti yang boleh membantu merangsang perkembangan deria anak-anak. Seperti contoh deria sentuh, bau, rasa, lihat dan dengar.
Selain itu, aktiviti sensori sangat penting untuk perkembangan deria anak-anak terutamanya berusia bawah dua tahun. Antara aktiviti paling mudah untuk diberikan ialah bermain tanah liat. Terdapat tujuh aktiviti untuk anak dari 0-12 bulan.

0-3 BULAN
1. Sensory balls. Boleh merangsang gengaman bayi dan deria sentuh.

Dapatkan di: https://shp.ee/e94xu98

2. Kad stimulasi. Waktu umur ini anak-anak boleh kenal kad berwarna hitam atau putih.
Dapatkan di: https://shp.ee/j8u826z

3. Rattle. Boleh ajar anak-anak untuk pegang dan dengar bunyi.
Dapatkan di: https://shp.ee/ywj7qn7

4. Water play mat. Sesuai untuk ajar anak meniarap.
Dapatkan di: https://shp.ee/v7z3ybf

5. Gym activity playmat
Dapatkan di: https://shp.ee/ywj7qn7

6. Sheer Silk. Boleh diy guna kain sendiri.

7. Peek-a-boo!
4.6 BULAN
1. Kad stimulasi
Dapatkan di: https://shp.ee/j8u826z

2. Blocks. Kenalkan tiga atau empat blok dahulu.
Dapatkan di: https://shp.ee/5t35i5g

3. Baby tetther blocks
Dapatkan di: https://shp.ee/svkdh9z

4. Read aloud story book
Dapatkan di: https://shp.ee/f7pa6cu

5. Toys Blocks
Dapatkan di: https://shp.ee/jjt6fex

7-12 BULAN
1. Kad stimulasi. Anak-anak dah boleh tengok banyak warna
Dapatkan di: https://shp.ee/j8u826z

2. Stacking toys
Dapatkan di: https://shp.ee/zycxcd3

3. Puzzles
Dapatkan di: https://shp.ee/6esn25r

4. Knobbed balls
Dapatkan di: https://shp.ee/z8t5m97

5. Shapes sorting
Dapatkan di: https://shp.ee/tkceiuv

6. Plastic hook
Dapatkan di: https://shp.ee/hx29uxq

7. Bolts and nuts screw
Dapatkan di: https://shp.ee/ukv4jgu

KEPENTINGAN SENSORY PLAY UNTUK ANAK-ANAK

Justeru itu, ibu bapa boleh mulakan aktiviti sensori ini seawal usia mereka masih bayi lagi. Jangan risau dan takut untuk memberi peluang kepada anak-anak untuk teroka ilmu mahupun aktiviti baharu buat diri mereka.
Sumber: Twitter Aishahshm_


Pakar Kongsi Cara Bancuh Teh Hijau Untuk Turunkan Darah Tinggi, Berkesan!

Umum mengetahui, antara kebaikan teh hijau adalah boleh membantu menurunkan berat badan. Jika anda sedang mengamalkan gaya hidup sihat, pasti teh hijau menjadi pilihan sebagai minuman seharian.
Selain membantu proses penurunan berat badan, kebaikan teh hijau juga boleh menurunkan darah tinggi. Walau bagaimanapun, ia perlulah dibancuh dengan betul supaya kebaikan itu dapat dihasilkan. Nak tahu macam mana? Ikuti perkongsian Dr Suri Roowi di bawah.

Baca juga: 13 Idea Jus Campuran Buah-Buahan, Badan Tak Sakit & Angin Semua Keluar!
KEBAIKAN TEH HIJAU BOLEH TURUNKAN DARAH TINGGI, INI CARANYA
Teh hijau kaya dengan khasiat yang mampu mencegah penyakit dan bertindak sebagai anti oksidan. Epigallocatechin-3-gallate (EGCG) adalah bahan anti oksidan yang paling banyak dan paling kuat dalam teh hijau.

Kajian mendapati minum teh hijau setiap hari dapat menurunkan tekanan darah tinggi. Antara pelbagai jenis teh hijau, teh hijau matcha adalah yang terbaik.
Teh hijau matcha adalah teh dikisar dan dijadikan dalam bentuk serbuk. Selain sebagai sumber anti oksidan yang baik, teh hijau matcha kaya dengan vitamin dan vitamin seperti zink, kromium dan selenium. Untuk meningkatkan bahan khasiat dalam minuman, perahkan sedikit jus lemon dalam minuman teh hijau matcha anda.

Hasil kajian juga mendapati jus lemon mengandungi vitamin C yang mampu meningkatkan paras anti oksidan dalam minuman teh hijau sehingga 5 kali ganda dan menyebabkan 80 % bahan ini diserap ke dalam darah.
Baca juga: Bukan Sekadar Sedap, Air Tebu Rupanya Boleh Cegah Sel Kanser
Sumber: Facebook Dr Suri Roowi


Pakar Kongsi Cara Pilih Bentuk Berus Gigi Yang Tepat Untuk Anak Kecil

Kebersihan gigi  adalah sangat penting dimulakan pada peringkat awal. Kebiasaannya, gigi pertama tumbuh seawal usia enam  bulan. Jadi, ibu bapa boleh dah boleh mula memberus gigi bayi anda dengan berus yang sesuai dan betul.
Hal ini akan dapat melatih dan menggalakkan anak-anak untuk gemar memberus gigi apabila mereka semakin membesar nanti. Dr Azila yang merupakan pakar pergigian berkongsi di Facebooknya mengenai pemilihan berus gigi yang tepat untuk kanak-kanak.

Baca juga: 4 Petua Gigi Cantik & Tak Kuning, Barulah Ada Keyakinan!
PEMILIHAN BENTUK BERUS GIGI YANG TEPAT & BETUL
Doktor, adakah berus gigi kanak-kanak “berbentuk U 360 darjah” bagus?

Pertama kalinya kita lihat bahan berus gigi ini diperbuat daripada silikon. Memberus gigi dapat mengurangkan skor plak mulut penuh (FMPS). Walau bagaimana pun kajian mendapati berus gigi berbentuk U terbukti tidak berkesan untuk menghilangkan plak gigi.
Apakah bentuk terbaik untuk berus gigi?
– Bentuk kepala berus gigi berbentuk konvensional dibulatkan atau dibulatkan. Berus gigi berbentuk berlian “diamond” cenderung lebih baik untuk mencapai bahagian belakang dan sisi geraham.

Apakah jenis berus gigi yang harus digunakan oleh kanak-kanak?
– Pilih berus gigi dengan bulu lembut yang diperbuat daripada hujung bulat atau “digilap” – bulu ini membersihkan gigi anak-anak dengan baik tanpa kasar pada gusi mereka. Pastikan berus gigi kanak-kanak sesuai dengan citarasa mereka, jadi senang digunakan setiap hari dan malam.
PADA USIA BERAPA HARUS MULA MEMBERUS GIGI ANAK-ANAK?
Beruslah gigi bayi anda menggunakan “finger toothbrush”.  Apabila gigi bayi pertama mula muncul, anda boleh beralih ke berus gigi.

Bagaimana saya menggosok gigi anak saya yang berumur 2 tahun?
– Gunakan berus gigi bayi dengan bulu lembut, dan gunakan sedikit ubat gigi berfluorida, ukuran sebiji beras.
– Jumlah ubat gigi sebegini harus dikekalkan sehingga anak anda berusia 3 tahun atau boleh patuh arahan meludah. Elakkan menelan ubat gigi.
– Gosok gigi anak anda dengan teliti sekurang-kurangnya 2 minit, dua kali sehari.
Sumber: Dr Azila Mohd Kasim


Pakar Kongsi Cara Tepat Kawal Anak Terlampau Lasak, Tak Pening Kepala Dah!

Menurut perkongsian dan fahaman orang dulu-dulu, jika anak-anak lasak ia membuktikan tumbesaran mereka baik dan boleh menjadi bijak. Walau bagaimanapun, ibu bapa pasti kepeningan melihat kerenah mereka yang tidak henti-henti melompat ataupun bergaduh sesama adik beradik sendiri.
Jadi, apa jalan penyelesaian untuk masalah ini? Ibu bapa harus melarang dan memarahi mereka? Cara itu tidak sesuai untuk dilakukan kerana akan menyebabkan mereka lebih agresif dan memberontak. Justeru itu, seorang Occupational Therapist kongsi lima cara untuk membantu mengawal kelasakan anak-anak.

Baca juga: Keluarkan Hormon Gembira, Pakar Kongsi Kebaikan Hidu Bau Bayi Baru Lahir
5 CARA BANTU ANAK YANG TERLEBIH LASAK
“Abang! Cuba duduk diam-diam!”
“Adik! Jangan lari-lari”
Hmm……..
Pernah tak terjerit macam ni?
Kadang-kadang sampai terketap-ketap gigi tahan geramkan?
Hehehe.
Jangan risau…..
Anda tak keseorangan.
Jeritan seumpama di atas adalah sangat biasa untuk ibu bapa yang ada anak-anak kreatif dan kinestetik.

1. BERI MEREKA AKTIVITI PROPRIOSEPTIF

Apa itu proprioseptif? Proprioseptif ialah sensori yang bertanggungjawab untuk membantuk pergerakan yang efisyen. Antara contoh aktiviti berbentuk proprioseptif adalah menyuruh mereka melompat di atas trampoline mengikut irama kiraan satu sehingga 10. Selain itu, lompat teng-teng satu kotak demi satu kotak juga boleh dilakukan.
2. AKTIVITI STIMULASI VESTIBULAR

Vestibular adalah sensori kedua yang bertanggungjawab membantu pergerakan lebih efisyen. Sensori ini membantu untuk mengawal kesimbangan badan. Antara aktivit yang boleh dilakukan ialah dengan meniti di atas balance beam selangkah demi selangkah atau mengayuh basikal dari satu titik ke satu titik.
3. AKTIVITI STIMULASI TACTILE

Stimulasi tactile merupakan sensori sentuhan. Sensori sentuhan dapat membantu anak-anak yang impulsif sedar mengenai tekstur-tekstur yang disentuh oleh mereka. Kesedaran dalam sentuhan dapat membantu anak-anak untuk memanjangkan daya perhatiannya. Antara aktviti yang boleh dilakukan ialah dengan menyuruh mereka melukis menggunakan tapak tangan.
4. CERITAKAN SOCIAL STORY BERKAITAN

Social story ini ialah membaca buku cerita kepada anak-anak namun pemilhan cerita haruslah berkaitan dengan tingkah laku anak pada ketika itu. Ibu bapa boleh melukis sendiri dan ceritakan kepada anak-anak ketika keadaan mereka tenang. Antara waktu sesuai ialah sebelum tidur kerana pada waktu itu pasti sudah kepenatan dan menagntuk.
5. AJAR ANAK PAUSE

Pause bermaksud berhenti seketika. Contoh aktivti yang membolehkan anak-anak berhenti seketika adalah move & freeze. Ibu-ibu boleh melalaikan mereka daripada aktiviti impulsif dengan menyuruh mereke ‘freeze’ sebentar.
Semoga perkongsian ini sedikit sebanyak mampu membantu para ibu bapa yang sedang pening bagaimana mahu mengurangkan lasak anak-anak mereka.
Sumber: Siti ‘Aisyah Rozalli


Pakar Kongsi Khasiat Hebat Gula Kelapa, Mampu Ganti Penggunaan Gula Putih

Gula Kelapa adalah manisan natural yang terhasil dari pokok kelapa. Ia mempunyai pelbagai nama, mengikut jenis pokok yang dihasilkan. Antaranya gula melaka, gula kabong, manise, gula nipah, gula merah dan pelbagai lagi. Gula kelapa lebih sesuai untuk pesakit diabetis kerana mempunyai Indek GIisemik yang lebih rendah berbanding gula pasir dan madu.
Gula Kelapa mengandungi lebih banyak mineral seperti kalsium, potassium dan zat besi berbanding dgn gula pasir yang hampir tiada mineral. Ambil dalam kuantiti yang sederhana untuk mengelakkan rasa pahit kopi atau teh sahaja bukan untuk mendapat rasa manis.

Baca juga: 5 Teknik Atasi Masalah ‘Separation Anxiety’ Agar Ibu Bapa Tidak Mengalami Kemurungan

KEHEBATAN GULA KELAPA

Berikut merupakan kehebatan gula kelapa:

1. Jumlah elektrolit
Apa contoh elektrolit? Potassium, magnesium dan sodium. Penting untuk fungsi otot, saraf, organ dan sel sel.
2. Rendah GI
Hampir sama dengan GI gula yang ditemui dalam buah.

3. Anti oksida asli
Tidak diletak bahan kimia atau bahan tambahan lain. Nutrien dikekalkan dalam bentuk asal.
4. Ada inulin
Tiada dalam gula lain. Pastikan usus sihat. Gula dalam darah dikawal. Halang penyakit bahaya seperti kanser.
5. 100% bebas ‘bone-char’
Pernah dengar? Bone-char adalah sebatian tulang haiwan yang sering digunakan. Untuk putihkan gula dan kekalkan kehalusannya. Ni ramai tak tahu.

6. Non-GMO
Gula kelapa adalah 100 organik. Produk GMO banyak dikaitkan dengan masalah ketidaksuburan.
7. Kaya vitamin dan mineral
Tiada pada gula putih. Seperti asid amino, vitamin C, vitamin B. Gula kelapa senang ditukarkan kepada nisbah 1:1.

Sumber: Facebook DrRizal Abu Bakar


Pakar Kongsi Masa Tidur Yang Betul Untuk Bantu Otak Anak Berkembang

Sebagai seorang ibu bapa tumbesaran anak-anak adalah sangat penting dan harus sentiasa peka dengan aktiviti seharian yang dilakukan oleh mereka. Untuk ibu bapa di luar sana, waktu tidur yang betul untuk anak dapat membantu perkembangan otak seperti perkongsian Dr Redza Zainol di laman Twitternya.
Baca juga: Penatnya Berjaga…Ini 10 Cara Berkesan Untuk Tidurkan Bayi Dengan Cepat!

WAKTU TIDUR YANG BETUL UNTUK ANAK BANTU PERKEMBANGAN OTAK
Jelasnya, ramai ibu bapa mengadu tentang penyesalan kerana tidak menjaga waktu tidur anak sejak lahir. Justeru, beliau mengambil peluang untuk berkongsi waktu tidur yang tepat dan sesuai untuk ibu bapa yang mempunyai anak berumur seminggu hingga 12 bulan.

Umur seminggu:

Siang 8 jam
Malam 8 jam 30 minit

Umur sebulan:

Siang 6-7 jam
Malam 8-9 jam

Umur 3 bulan:

Siang 3-4 jam
Malam 10-11 jam

Umur 6 bulan:

Siang 3 jam
Malam 11 jam

Umur 12 bulan:

Siang 2 jam 30 minit
Malam 11 jam

Selain itu, beberapa tips juga turut dikongsi supaya anak kecil mudah tidur. Antaranya adalah:
1. Menyuramkan lampu bilik untuk membantu membina hormon tidur iaitu melatonin.
2. Membaca buku cerita untuk anak atau membiarkan mereka membaca sendiri.
3. Mandi dengan air suam supaya mendapat tidur yang lebih lena.
4. Elakkan memberi atau menyimpan tablet/laptop di dalam bilik anak-anak.
5. Pengaliran udara dalam bilik mestilah tidak terlalu panas dan sejuk.
Selain menganggu tumbesaran anak-anak, tidur yang tidak mencukupi juga boleh menyebabkan penyakit berisko tinggi seperti darah tinggi, obesiti dan kemurungan. Hargailah anak-anak anda dan pastikan masa tidur mereka mencukupi.
Sumber: Dr Redza Zainol


Pakar Kongsi Prosedur IVF Hospital Kerajaan Dan Swasta

IVF ataupun persenyawaan In Vitro bukan lagi rawatan kesuburan yang asing di Malaysia. Ia merupakan teknologi reproduktif bagi membantu pasangan yang mempunyai masalah kesuburan. Rawatan IVF disyorkan kepada wanita yang sudah berkahwin tetapi masih belum hamil, dan perlu mengambil kira status kesuburan kedua-dua pasangan.
Kesedaran IVF Dulu dan Sekarang

Bercakap mengenai kesedaran awam tentang IVF, Dr Maiza Tusimin, Pakar Perunding Reproduktif, Perbidanan & Sakit Puan berkata kesedaran orang ramai telah berubah jika dibandingkan 10 tahun dahulu. Jika dahulu pasangan suami isteri berasa malu dan saling menyalahkan diri kerana mengalami masalah kesuburan. Topik kesuburan juga jarang dibincangkan dengan orang luar.
Tetapi kini, ia telah berubah kerana ramai selebriti dengan sukarela berkongsi pengalaman mereka melakukan rawatan kesuburan IVF. Bahkan DYMM Raja Permaisuri Agong, Tunku Azizah Aminah Maimunah Iskandariah juga telah berbesar hati berkongsi kisah baginda mempunyai 4 orang anak hasil dari persenyawaan IVF. Tunku Permaisuri Agong dikurniakan cahaya mata IVF iaitu Tengku Hassanal Ibrahim, Tengku Muhammad Iskandar, Tengku Ahmad Ismail dan Tengku Puteri Afzan.

Usah Tangguh, Jumpa Pakar Jika Masih Belum Berjaya Hamil
Pasangan suami isteri perlu berjumpa pakar untuk pemeriksaan dan ujian kesuburan apabila masih belum berjaya hamil. Antara indikasi yang memerlukan anda mendapat pemeriksaan pakar ialah:

Setahun mencuba untuk hamil bagi wanita berusia kurang dari 35 tahun
6 bulan mencuba untuk hamil bagi wanita berusia 35 -39 tahun
Bagi wanita berusia 40 tahun dan baru berkahwin, jumpa doktor secepat mungkin. Rizab telur wanita merudum dengan mendadak apabila berumur 40 tahun ke atas.

Bagi wanita yang telah didiagnos dengan penyakit seperti PCOS (Polycystic Ovarian Syndrome) atau Endometriosis sebelum berkahwin. Usah tunggu lama, dapatkan konsultasi kesuburan setelah berkahwin.
Perbezaan Prosedur IVF Hospital Kerajaan dan Hospital Swasta

Menurut Dr Maiza, perkhidmatan IVF di hospital kerajaan terhad. Prosedur IVF di hospital kerajaan memakan kos yang minimun, sekitar RM3000 – RM5000 untuk satu kitaran IVF. Prosedur untuk memulakan rawatan IVF boleh dimulakan dengan mendapat surat rujukan dari klinik kesihatan sebelum diberi temujanji pertama di hospital kerajaan. Pelbagai ujian dan analisis akan dilakukan untuk menentukan status kesihatan dan kesuburan.
Antara hospital kerajaan yang menawarkan perkhidmatan IVF ialah Hospital Kuala Lumpur, Hospital Sultanah Bahiyah (Kedah), Hospital Sultanah Nur Zahirah (Terengganu) dan Hospital Wanita & Kanak-Kanah Likas (Sabah).
Antara prasyarat rawatan IVF di hospital kerajaan ialah :

Salah seorang pasangan ialah warganegara Malaysia
Berkahwin
Bebas dari HIV dan Hepatitis
Isteri berusia 20 – 42 tahun
BMI isteri bawah 30kg/m2
Tidak pernah hamil & memiliki anak
Sihat dan tiada masalah kesihatan serius
Rizab ovari yang normal
Tidak merokok, mengambil dadah dan ubatan tradisional

Manakala, di hospital swasta pula, kos bermula dari RM10,000 dan boleh mencecah sehingga RM30,000 untuk satu kitaran IVF. Ujian dan analisis IVF boleh dimulakan selepas bersetuju untuk memulakan rawatan kesuburan.
Ibu Boleh Hamil Normal Selepas IVF
Dr Maiza menerangkan bahawa ibu yang ingin hamil secara normal selepas IVF adalah bergantung kepada faktor kesuburan mereka.

“Jika kedua-dua tiub fallopio tersumbat, tidak mungkin akan berlaku persenyawaan secara natural, kerana tiub ini adalah jambatan untuk sperma bertemu ovum. Tetapi bagi wanita yang tiada masalah tiub fallopio tersumbat dan keadaan rahim baik, masalah wanita tersebut adalah unexplained infertility dan mereka berupaya untuk hamil secara normal selepas IVF”.
Semoga pasangan suami isteri yang sedang berusaha untuk memilik zuriat  berjaya dalam impian masing-masing. Jangan berputus asa meminta doa kepada Allah S.W.T. Nabi Zakaria tidak pernah berputus asa sehingga akhirnya dikurniakan zuriat, sepertimana juga Nabi Ibrahim tidak putus berdia sehingga Allah kurniakan Nabi Ismail dalam kehidupannya.
Tonton video di platform Youtube Sirap Limau untuk kandungan lebih lanjut berkenaan IVF.

Sumber :
Dr Maiza Tusimin – dr.mai on Instagram: “🦋 Dr.Mai Jawab: Q92 #1 Hospital Kerajaan yang menawarkan perkhidmatan IVF: • Women & Child Hospital, Kuala Lumpur • Hospital Sultanah Nur…”
MyHealth – In Vitro Fertilisation (IVF) – PORTAL MyHEALTH


Pakar Kongsi Tanda Kuku Dijangkiti Kulat & Cara Rawatan Berkesan

Kuku merupakan cerminan diri seseorang. Kuku yang bersih dan cantik tanda seseorang itu menjaga kebersihan diri dengan rapi. Kuku tidak sihat dan mengalami masalah kotor serta berbau busuk pasti akan menganggu keyakinan diri.
Berdasarkan perkongsian Dr Kamarul Ariffin di Facebooknya, beliau menjelaskan kuku yang buruk dan hitam merupakan tanda-tanda jangkitan kulat.

Baca juga: [VIDEO] Ibu Terkejut Biji-Biji Kecil Di Jari Anak Merebak Sehingga Tercabut Kuku
TANDA KUKU DIJANGKITI KULAT & CARA RAWATAN
“Doktor, kuku saya ni dia tumbuh tak cantik. Kenapa eh?”

Saya pun periksa kuku dia satu persatu. Rupa-rupanya dia menghidapi onychomycosis, atau jangkitan kulat pada kuku. Tahu tak apa tanda-tanda jangkitan kulat pada kuku?

Kuning gelap / hitam
Menggerutu dan tebal
Melengkung ke atas
Tertanggal dari isi
Rapuh dan bergerigi
Berbau busuk

Jangkitan kulat pada kuku ni berlaku atas beberapa sebab, antaranya kerana terdapat kecederaan pada kuku, masalah kebersihan, imuniti rendah, kencing manis dan lain-lain.
Macam mana nak rawat jangkitan kulat pada kuku ni? Sejujurnya, rawatannya tak sukar tapi ramai tak sanggup nak turuti saranan doktor kerana:

Ubat anti-kulat(antifungal) topikal disapu atau dititiskan pada kuku pada setiap hari, selama 4-6 bulan atau sehingga kuku baru yang bebas jangkitan tumbuh sepenuhnya. Ia perlukan disiplin tinggi.
Ubat anti-kulat oral (pil) dimakan setiap hari selama 2-4 bulan. Pil ini tak sesuai jika anda ada masalah hati. Jika anda dibeei pil ini, kadangkala doktor perlu pantau fungsi hati.
Kombinasi ubat anti-kulat topikal dan oral. Gabungan dua jenis ubat ini boleh menambahkan keberkesanan rawatan, namun lazimnya masih perlukan masa berbulan-bulan.
Cabut kuku yang dijangkiti kulat dan menyapu ubat anti-kulat pada isi di bawah kuku yang dicabut tadi. Prosedur ini biasa dilakukan untuk kes jangkitan kulat pada kuku yang agak parah.
Laser atau rawatan cahaya. Ia jenis rawatan yang masih baharu dan belum tersedia di kebanyakan fasiliti kesihatan di Malaysia. Biasanya terdapat di pusat rawatan pakar kulit.

Rawatannya memakan masa yang lama dan perlukan keazaman yang tinggi. Jadi, adalah lebih elok jika kita cegah jangkitan kulat pada kuku. Macam mana nak cegah masalah ini?

Jaga kebersihan: pastikan kuku sentiasa dipotong pendek dan dicuci bersih setiap kali mandi. Gunakan pemgetip kuku yang bersih ketika memotong kuku.
Jaga kuku: elakkan risiko kecederaan kuku dengan memakai sarungan tangan dan kasut yang sesuai ketika melakukan aktiviti lasak.
Jaga kesihatan: penghidap kencing manis, atau apa-apa penyakit yang mengakibatkan imuniti menurun akaneninghikan risiko jangkitan kulat.

Sumber: Facebook Dr Kamarul Ariffin Nor Sadan


Pakar Kulit Ini Dedah Punca & Simptom ‘Rare’ Kanak-Kanak Yang Mengalami Ekzema

“Abang, anak kita asyik menggaru je. Dia ada makan apa-apa yang pelik ke semalam?”
Haa, ini antara apa yang biasa anda fikir bila anak asyik tergaru-garu kan? Asyik-asyik alergik makanan. Anda pasti anggap ia gatal-gatal biasa dan sapu ubat gatal dengan berharap esok lusa akan sembuh kan? Awas ya, besar kemungkinan, mereka dah dijangkiti ekzema!

Tapi, apa puncanya? Adakah disebabkan makanan? Bagaimana pula nak merawat ekzema pada kanak-kanak? Apa yang perlu kita lakukan?
Dr Adawiyah

Temubual SirapLimau (SL) bersama Pakar Perubatan Dermatologi, Jabatan Perubatan, Pusat Perubatan Universiti Kebangsaan Malaysia (PPUKM), Profesor Madya Dr Adawiyah Jamil kali ini merungkai dan menjawab segala persoalan yang bermain di fikiran anda tentang ekzema.

Jom kita baca… Sedikit sebanyak dapat panduan supaya ia boleh diamalkan sekiranya masalah sama berulang pada masa hadapan!

SL: Bila si kecil terkena ekzema, apa antara simptom-simptom awal yang jarang ibu bapa dapat kesan?

Dr Adawiyah: Ibu bapa jarang perasan anak mereka terkena ekzema bila ia berada pada tahap ringan. Tapi, bila dibiarkan, ia boleh jadi ke tahap lebih teruk. Kebiasaannya, simptom ekzema akan menunjukkan biji-biji timbul pada leher, tangan dan badan. Tapi, ada 2 lagi simptom yang ibu bapa biasa ambil ringan antaranya:

Bila kena gigit nyamuk, tak baik-baik
Kulit kanak-kanak yang terkena ekzema, sangat kering dah sensitif. Jadi, bila mereka kena gigit nyamuk, ia mengambil masa yang lama untuk sembuh dan meninggalkan parut. Ramai orang menganggap ini bukan penyakit, tetapi hanya gatal-gatal biasa.
Daki pada kulit kepala
Jangan tak tau, kelemumur pun dikategorikan sebagai salah satu ekzema. Tapi, pada anak kecil ia lebih kepada lapisan daki berwarna coklat kehitaman pada kulit kepala bayi baru lahir. Ini dikategorikan sebagai infantile eczema. Lapisan daki itu seakan keruping lembap yang melekat pada kulit kepala, kalau dibiarkan boleh menyebabkan jangkitan kuman, kemudian timbul biji-biji berair dan gatal.
Kurap susu
Ini juga sejenis infantile ekzema. Jika perasan, ruam bertompok merah akan tumbuh di pipi bayi sekitar umur 2 bulan dan kebiasaannya hilang selepas beberapa bulan.
Kulit kering
Biasanya, kita akan perasan anak kita ada ekzema bila nampak kulit mereka kering dan kadangkala bersisik. Tapi, tidak terasa gatal pula atau ada masalah kulit yang lain.

SL: Apa antara punca-punca ekzema? Adakah disebabkan pemakanan, keturunan atau sebagainya?

Dr Adawiyah: Ramai ibu bapa terlalu stress terhadap pemakanan anak-anak yang dikatakan menjadi punca kemunculan ekzema. Sejak itu, anak-anak disuruh pantang dan kesudahannya, mereka kurang sumber nutrien dalam badan. Sebenarnya, banyak lagi punca yang boleh menyebabkan ekzema aktif pada kulit sensitif antaranya:

Kegatalan
Banyak produk harian yang kita guna untuk kanak-kanak berkemungkinan boleh menyebabkan kulit mereka gatal, kering dan bertukar kemerahan tanpa sedar. Antaranya sabun mandi dan syampu. Malah, kegatalan juga boleh terjadi apabila kulit terdedah kepada asap rokok, cecair mencuci, minyak wangi, jenis fabrik dan sebagainya.
Alergik (alahan)
Seperti mana kita tahu, kulit kanak-kanak memang sensitif dan ekzema akan lebih aktif sekiranya mereka mempunyai alahan terhadap habuk dalam rumah, hama, kuman, haiwan peliharaan dan sebagainya.
Sering menggaru
Bagi kebanyakan pesakit, ekzema biasanya gatal dan ia tidak teruk apabila ia berada pada tahap ringan. Tapi, jika kawasan itu terus digaru, ia boleh bertukar teruk sehingga menyebabkan keradangan, berdarah dan sebagainya.
Faktor genetik dan keturunan
Jika ibu bapa pernah mempunyai anak yang dijangkiti ekzema, berjaga-jaga sekiranya anda merancang untuk mempunyai anak yang seterusnya. Berkemungkinan, anak anda yang seterusnya turut akan mempunyai kulit yang sensitif. Bersiap sedia dengan losyen pelembap dan sabun bersesuaian.
Faktor iklim dan peluh
Kebanyakan kanak-kanak yang dijangkiti ekzema akan gatal dan mengalami panas badan bila berpeluh atau berada dalam situasi yang sangat panas. Ia boleh terjadi bila mereka memakai pakaian tebal ketika tidur. Dalam cuaca sejuk pula, kulit boleh kering dan gatal, seterusnya membuatkan ekzema muncul.

SL: Apa antara saranan awal kepada ibu bapa sekiranya anak mereka dijangkiti ekzema?

Dr Adawiyah: Paling penting, gunakan sabun yang sesuai dan jangan guna antiseptic. Beli jenis sabun untuk kulit sensitif, lebih baik jika gunakan sabun untuk bayi baru lahir. Ia sangat mild, lembut pada kulit dan tidak mengandungi bahan kimia yang membahayakan.
Jangan terlalu kerap menukar sabun, mencuba produk baru dan gunakan jenis sabun yang sama sehingga dewasa. Penggunaan sabun tidak merawat namun mengekalkan dan mengurangkan kehadiran ekzema. Namun, jika kerap menukar sabun, sabun itu sendiri boleh membuatkan ekzema muncul dan menyebabkan keradangan kulit.

Seterusnya, gunakan losyen pelembap yang betul, antiradang dan sesuai untuk jenis kulit sensitif. Sapu losyen selepas mandi dan sebelum keluar rumah bagi mengelakkan kulit terus terdedah dengan keadaan iklim yang sentiasa berubah-ubah.

Selain itu, cuba kenalpasti apa punca ekzema muncul pada kulit anak-anak. Boleh jadi dari jangkitan kanak-kanak di taska, cuaca tak menentu, berpeluh akibat cuaca panas, bulu kucing, habuk dari pembinaan di kawasan sekitar rumah, pemakanan dan banyak lagi. Cuba jauhkan mereka dari keadaan ini, lihat jika ada perubahan atau sebaliknya.
SL: Selain rawatan di rumah, apa antara rawatan yang doktor akan tawarkan kepada kanak-kanak yang dijangkiti ekzema pada tahap serius?

Dr Adawiyah: Kalau ekzema di tahap ringan, masih boleh dirawat dengan sabun dan losyen pelembap. Ekzema tahap sederhana memerlukan rawatan ubat sapu steroid atau calcineurin inhibitors.
Jika ia tidak terkawal, kami akan nasihatkan ibu bapa supaya membuat rawatan wet wrap iaitu membalut anak seperti ‘mummy‘. Ia tidak membahayakan kulit jika kanak-kanak menggaru dan ubat boleh diserap dengan cepat malah menjadikan mereka lebih selesa.

Jika ekzema di tahap lebih serius, ada rawatan fototerapi atau rawatan cahaya. Ia agak leceh kerana pesakit perlu datang ke hospital seminggu dua kali. Pesakit akan dimasukkan ke dalam mesin yang mengeluarkan cahaya UVA atau UVB.
Kalau rawatan cahaya tidak berjaya, doktor boleh memberi ubat makan steroid, azathioprine, cyclosporine atau methotrexate. Seperti mana kita tau, ubat makan mengandungi kesan sampingan. Pengambilannya wajib dipantau oleh doktor kulit yang cukup berpengalaman dan berkelayakan.
Tapi, kalau ekzema di tahap teruk, berbaloi sekiranya ambik kesan sampingan. Tapi, dos akan dikawal jadi kesan sampingan dan manfaat pada pesakit akan seimbang.
Sesetengah doktor di pusat perubatan swasta gemar memberikan suntikan, tapi ia kurang bagus kerana kita tidak boleh mengawal dengan tepat dos yang diberikan kepada pesakit.
Penggunaan sabun dan pelembab dari awal boleh mengelakkan bayi yang berisiko (terdapat ahli keluarga yang menghidapi ekzema) dari terkena ekzema juga.
SL: Adakah pesakit ekzema mempunyai potensi untuk sembuh?
Dr Adawiyah: Ya, 8 daripada 10 kanak-kanak mampu sembuh. Tapi, kulit masih sensitif, namun bintik merah-merah dan tompok tidak keluar lagi. Kulit tetap sensitif dan penggunaan sabun serta losyen pelembap perlu diteruskan sehingga dewasa.
SL: Ada tips untuk ibu bapa yang mahu membawa anak yang dijangkiti ekzema ketika melancong?
Dr Adawiyah: Sabun dan losyen pelembap wajib dibawa ke mana-mana. Kalau pergi ke tempat panas, pastikan bawa wet wipes atau tuala kecil untuk lap peluh. Jangan biarkan peluh terlalu lama kerana ia boleh menyebabkan kegatalan.
SL: Apa pesanan doktor untuk ibu bapa yang mempunyai anak yang dijangkiti ekzema?

Dr Adawiyah: Jika sudah ada anak yang mempunyai ekzema, kekalkan penggunaan sabun dan losyen pelembap sehingga dewasa. Ia boleh mengelakkan anak seterusnya dari terkena ekzema juga. Jangan terlalu pantang makan dan ingat, banyak lagi punca yang boleh menyebabkan ekzema.
Jika mahu pantang juga, sediakan gantian makanan supaya kanak-kanak dapat khasiat penuh. Jangan biarkan mereka kelaparan dan tidak cukup nutrien bagi menjalani hari-hari seterusnya. Ia boleh menjadikan keadaan lebih teruk.
Gunakan Cetaphil Restoraderm, beri perlindungan menyeluruh untuk anak anda yang dijangkiti ekzema

Memilih produk bersesuaian untuk kulit yang dijangkiti ekzema sememangnya menyukarkan. Justeru, kami menyarankan supaya anda menggunakan rangkaian produk Cetaphil Restoraderm.
Ia hadir dalam 2 rangkaian produk iaitu Cetaphil Restoraderm Skin Restoring Body Wash dan Cetaphil Restoraderm Skin Restoring Body Lotion. Kedua-duanya sangat sesuai digunakan pada kulit yang sensitif!
Ia juga dipercayai oleh pakar dermatologi dan terbukti secara klinikal dapat melegakan, melembapkan dan memperkukuhkan fungsi pelindung kulit si manja. Malah, produk Cetaphil Restoraderm bebas parabens dan steroids serta selamat untuk bayi seawal usia 3 bulan.
Setiap satunya mengandungi teknologi Filaggrin yang memelihara penghidratan kulit dan berfungsi sebagai pelindung kulit. Ia juga membantu mengekalkan kelembapan dan melegakan kegatalan bagi kanak-kanak yang mempunyai kulit kering.
Lihat video ini untuk tau bagaimana produk Cetaphil Restoraderm berfungsi pada kulit yang mudah terkena ekzema

Layari laman web Cetaphil dan ikuti laman Facebook Cetaphil untuk update terkini mengenai produk Cetaphil Restoraderm. Jom berikan perlindungan sempurna untuk si kecil yang terkena ekzema!


Pakar Minta Biasakan ‘Dedah’ Anak Dengan Cahaya Matahari Untuk Sumber Vitamin D!

“Eh taknak lah keluar sekarang, panas ni. Aku tak tahan. Nanti berpeluh pulak, badan dah berpeluh habislah berbau!”
Bagi mereka yang belum mengetahui, cahaya matahari membekalkan sumber vitamin D kepada tubuh badan manusia terutamanya sekitar jam 10 pagi hingga 12 tengah hari.

Sekiranya, asyik terperap dalam rumah tidak ‘berjumpa’ dengan matahari, akan menyebabkan sistem imunisasi dan antibodi badan berkurangan. Natijahnya, badan mudah untuk mendapat pelbagai jangkitan penyakit.
Baca juga: “Otak Paling Laju Berkembang 3 Tahun Pertama” – Sebab Itulah Bahaya Main Telefon Depan Anak!

PAKAR MINTA BIASAKAN ‘DEDAH’ ANAK DENGAN CAHAYA MATAHARI UNTUK SUMBER VITAMIN D!

Justeru itu, bawalah anak keluar ‘merasai’ cahaya matahari walaupun sekejap seperti yang dicadangkan oleh Dr. Mazliana Mazlan.
Ajar anak-anak dari sekarang, untuk suka berjemur bawah cahaya matahari.
1/8 dari penduduk dunia, ada masalah kekurangan vitamin D sebenarnya. Cuma kita je tak tahu, sebab tak pernah buat pemeriksaan darah untuk bacaan Vitamin D.
Contoh dalam gambar, bacaan vitamin D yang tak cukup, dan tak capai paras normal.

Suka terperap dalam rumah.
Pergi kerja matahari tak naik lagi.
Balik kerja pulak matahari dah nak jatuh.
Panas sikit tak boleh.
Ini yang kebanyakkan kita buat kan.
Sumber utama Vitamin D dari cahaya matahari. Vitamin D ni penting untuk sumber tenaga, kuatkan tulang, dan juga tingkatkan imuniti badan.
Cuba sedaya mungkin biasakan diri kita, dan ajar anak-anak untuk berjemur dengan cahaya matahari sekurangnya 30 minit setiap hari.
Kalau ada dalam kereta, atau dalam rumah, atau dalam office, yang tertutup dengan cermin, itu tak aci tau. Sebab cahaya matahari tak dapat nak tembus cermin. Kena jugak dapatkan cahaya direct terus kat luar okay.
SUMBER MAKANAN MILIKI KHASIAT VITAMIN D
Sumber makanan yang ada vitamin D pun banyak. Antaranya;

Ikan yang banyak lemak contoh salmon, sardin, tuna, kembung
Cendawan
Kuning telur
Minyak ikan kod

Boleh jugak buat pemeriksaan tahap Vitamin D dalam badan. Kalau rendah sangat, cuba ambil suplemen untuk tinggikan balik bacaan Vitamin D kita.
Untuk anak-anak, biarkan mereka berjemur selalu dan banyakkan bagi mereka makan ikan. InsyaAllah mudah-mudahan imuniti mereka kuat asbab dari Vitamin D yang cukup dalam badan.
PERBEZAAN JENIS CENDAWAN, MEMBEKALKAN KHASIAT YANG SAMA…

Merujuk penulisan Dr. Mazliana Mazlan yang sebelum ini, selain membekalkan vitamin D cendawan juga mempunyai khasiatnya yang lain.
Tak kisah lah apa jenis cendawan pun, memang ada kandungan vitamin D. Terutama cendawan yang dijemur bawah cahaya matahari.
Antara khasiat lain yang ada pada cendawan:

Tingkatkan metabolism anak untuk kekal bertenaga dan happy selalu sebab ada kandungan vitamin B12.
Sumber zat besi yang tinggi untuk pembinaan sel darah baru anak.
Kuatkan sistem imun anak, maka akan kurang risiko untuk tak sihat.
Tinggi antioksida untuk melawan rasikal bebas dalam badan anak.
Ada juga kandungan kalsium untuk kuatkan tulang anak.
Tinggi selenium dan bagus untuk sistem pundi kencing anak.

Banyak kan kebaikan yang anak boleh dapat dari cendawan je.
Sama-sama kita cuba ya.
Kalau anak keberatan nak keluar rumah, apa kata anda minta mereka untuk tolong sidai baju atau bersihkan laman rumah. Dapat sekejap pun tidak mengapa, dari tidak langsung terkena cahaya matahari.
Sumber: Facebook Mazliana Mazlan, Berita Harian


Pakar Nutrisi Dari KKM Kongsi 7 Rahsia Kurus Tanpa Perlu Berlapar, Maintain Berat Walaupun Di Rumah!

Sejak sejak Perintah Kawalan Pergerakan (PKP) ini pasti persoalan berkaitan berat badan menjadi topik utama, tambahan lagi dengan lambakan resepi resepi DIY yang dikongsi oleh semua orang. Segala aktiviti yang dilakukan pastinya akan diselang seli dengan makan apabila anda hanya perlu berada dirumah.
Selain itu, perlu ingat jika anda tidak mengawal cara pemakanan anda sepanjang tempoh ini, ianya akan mengundang penambahan berat badan tanpa disedari oleh anda sendiri. Awas! Jangan kita nak elak wabak yang sedang menular, tapi kita mengundang sakit kepada diri sendiri. Kementerian Kesihatan Malaysia (KKM) telah berkongsi tips anda boleh menguruskan berat badan di akaun rasmi twitter mereka melalui Bahagian Pemakanan KKM. Tapi yang bestnya lagi, tips ini anda perlu amalkan tanpa perlu berlapar!

Rahsia Kurus Tanpa Berlapar

Bahagian Pemakanan KKM telah berkongsi 7 rahsia kurus tanpa anda perlu berlapar yang boleh anda amalkan sepanjang tempoh PKP ini berlangsung.

– Pastikan separuh daripada pinggan anda adalah sayur dan buah

– Pilih makanan yang tinggi serat

– Mulakan sesi makan anda dengan buah, salad atau sup sayur

– Pastikan ada sumber protein pada setiap kali waktu makan utama

– Gunakan pinggan yang lebih kecil untuk hidangan makanan anda

– Kunyah makanan anda lebih lama

– Minum air kosong waktu makan dan diantara waktu makan
Selain itu anda juga boleh mengamalkan beberapa tips kurus lain. Bukan hanya tumpukan pada pemakanan, senaman juga adalah satu aktiviti yang harus anda lakukan. Pelbagai cara senaman dari rumah yang anda boleh lakukan, hanya dari memuat turun applikasi yang sedia ada di smartphone anda, anda sudah boleh melakukan senaman seperti di gym!
KKM juga menyarankan kita untuk Stay At Home dan Healthy At Home sepanjang tempoh PKP ini berlangsung. Pilihan ditangan anda!
Sumber Twitter , Facebook Bahagian Pemakanan KKM


Pakar Perubatan Islam Kongsi Ciri Orang Terkena Gangguan Jin Semasa Tidur & Dalam Mimpi

Selain manusia, tumbuhan dan haiwan, Allah SWT juga menciptakan jin. Jin adalah makhluk ghaib yang diciptakan Allah SWT dari api dan memiliki akal. Manusia dan jin memiliki persamaan dan diyakini hidup berdampingan meskipun dalam alam yang berbeza.
Oleh kerana ramai yang ingin tahu mengenai hal ini, seorang pendakwah Islam, telah berkongsi ciri-ciri orang yang terkena gangguan jin menerusi laman TikTok @Akademiarash.

Baca juga: Doktor Jelaskan Anak Suka Menggesel Gigi Ketika Tidur Bukan Kerana Gangguan Jin, Tapi…
CIRI-CIRI ORANG YANG TERKENA GANGGUAN JIN SEMASA TIDUR/ DALAM MIMPI

Walaupun berlainan alam, kita mungkin sering kali mendengar cerita tentang manusia yang diganggu jin. Salah satu gangguan yang kerap dilakukan jin adalah pada saat manusia sedang tidur.

1. Sukar tidur malam.
2. Suka tidur pada waktu terlarang. Contohnya pada waktu senja, sebelum maghrib, selepas asar.
3. Kerap mimpi binatang berbisa. Antara haiwan yang berbisa adalah ular dan kala jengking menyerang dalam mimpi.
4. Mimpi mengandung, melahirkan malah menyusukan anak.
5. Jatuh dari tempat yang tinggi kemudian terperanjat dan bangun dari tidur.
6. Kerap mimpi tempat kotor seperti tandas, tempat pembuangan sampah dan sebagainya.
7. Mimpi sesuatu yang ganjil dan menakutkan secara berulang-ulang.
8. Mimpi rumah lama atau saudara mara yang telah meninggal datang melawat kita.
9. Mimpi berada di kawasan tanah perkuburan.
10. Mimpi melihat gereja atau didatangi seorang paderi.
Video penuh:

 @akademiarash
DIGANGGU?? #fyp #fypシ #akademiarash #dakwahtiktok #tiktokmalaysia #arashmalaysia @amirulmukmininalfaruq
 ♬ original sound – Akademi ARASH – Akademi ARASH

 @akademiarash
Part 2⃣ #SwishHealthyDance #fyp #fypシ #akademiarash #dakwahtiktok #tiktokmalaysia #tiktokmalaysia
 ♬ original sound – Akademi ARASH – Akademi ARASH

Wallahualam, semoga perkongsian ini dapat memberikan informasi kepada saudara Muslim kita.
Sumber: TikTok @Akademiarash


Pakar Terapi Kongsi 5 Sebab Kenapa Kena Mula Ajar Anak Menulis Dengan Huruf Besar

Terdapat segelintir ibu bapa yang mula mengajar anak menulis dengan huruf kecil, ada juga yang mulakan dengan huruf besar dahulu. Pelbagai cara yang digunakan oleh ibu bapa untuk memastikan anak pandai menulis tangan huruf ABC.
Namun, menurut OT Mahfuzah Zainol terdapat 5 sebab kenapa anak diajar tulis tangan dengan menggunakan huruf besar dahulu. Mari baca penerangan beliau di bawah.

Baca juga: ‘Tegas, Bukan Jadi Garang’- Ini 4 Gaya Parenting Beri Kesan Pada Masa Depan Anak
PAKAR TERAPI KONGSI 5 SEBAB KENAPA KENA MULA AJAR ANAK MENULIS DENGAN HURUF BESAR

5 SEBAB KENAPA KITA MULA AJAR TULIS DENGAN HURUF BESAR:
Seperti yang kita tahu, kami para terapi cara kerja akan ajar kanak-kanak tulis dengan huruf besar dulu. Ada sebabnya ya.

1. PERTAMA
Huruf besar mudah sangat dicam, bukan dikecam. Kiranya senang lah nak kenal pasti huruf besar ni.

2. KEDUA
Semua huruf besar ditulis bermula dari posisi atas. Semua ya. Jadi, dari segi placement pencil, senang nak bagitahu kanak-kanak nak mula tulis dari arah mana untuk semua huruf besar.
3. KETIGA
Huruf besar semuanya sama saiz. Tak ada yang sekejap kecik, sekejap tinggi sekejap ke bawah. Semua proportion huruf besar adalah sama.
4. KEEMPAT
Huruf besar sememangnya BESAR! Hehe, mat saleh panggil Big Bold and Beautiful! Keh keh keh lawak jaa, haha.
5. KELIMA
Huruf besar ada strokes atau garis yang mudah nak tulis dan lukis. Tak banyak yang lengkok-lengkok. Straight forward saja cara nak tulis dia.
KEMAHIRAN TULISAN TANGAN BERBEZA DARIPADA KEMAHIRAN MEMBACA
Gambar hiasan – HomerBlog
Kemahiran tulisan tangan ini berbeza daripada kemahiran membaca ya. Sebab itu dia mula dengan huruf besar. Dia lebih kepada kita guna pendekatan teknikal yang bermula daripada asas contengan dan garisan dalam perkembangan tulisan tangan itu sendiri.
BOLEH JUGA AJAR CAMPUR-CAMPUR BERGANTUNG KEPADA KEMAHIRAN ANAK
P/S: Tapi nak bagitau ni… Jangan gaduh-gaduh nak ajar tulis huruf besar ka huruf kecik dulu. Hampa ajar ja campoq-campoq, kalau murid tak boleh, barulah back to basic, start dengan huruf besar.
Kadang, otak dan kemahiran kanak-kanak ni tak sama. Ada yang boleh sekali ajar, ada yang tak boleh-boleh. Yang penting tahu teknik nak buat apa kalau murid tak boleh.
Sumber rujukan: Learning Without Tears on Print Handwriting Program, 2021.
Handwriting Without Tears aka Learning Without Tears adalah satu evidence based program untuk kemahiran tulisan tangan. Diasaskan oleh seorang ahli terapi cara kerja, Jan Olsen (PhD).
Sekian, from your handwriting specialist.
Sumber: Facebook Mahfuzah Zainol


Pakar Zahirkan Kebimbangan, Bahaya Sendal Botol Susu Ketika Bayi Menyusu!

Merisaukan! Teknik ‘moden’ menyendal botol susu ketika bayi sedang menyusu ini mungkin mahu permudahkan urusan, tapi tanpa sedar ia mengundang risiko bahaya kepada bayi.
Perkongsian tangkap layar, dari seorang individu yang melakukan teknik ini menggunakan ‘phone/susu holder’ atau bantal bayi kepada sepasang bayi kembar ketika menyusu, telah menarik perhatian beberapa pakar yang menegaskan betapa bahayanya perbuatan ini.

Baca juga: Tips Bersihkan Muntah Anak Atas Karpet, Kesan & Bau Hilang Terus Dengan Cara Ini!
ELAK MERISIKOKAN BAYI SENDIRI KERANA NAK SENANG…

Doktor Rusyaini Ramli, di hantarannya menjelaskan perbuatan ini berbahaya kepada bayi kerana boleh menyebabkan si kecil tercekik ekoran ibu bapa yang tidak ‘merasa’ atau perasan keadaan bayi ketika menyusu.

Tolong ya wahai mak ayah, jangan dibuat begini. Susu dalam botol formula yang disumbat ke dalam mulut bayi, boleh buatkan dia tercekik.
Nak bagi bayi minum susu pun ada caranya. Yang ini, bayi tak sempat nak menelan ke, atau dia tersedak ke, kita tak perasan pun kalau kita terlepas pandang.
Memang ada mak ayah atau penjaga yang sendalkan botol susu pada bantal untuk bayi. Sebab lenguh kot nak memegang botol susu tu. Atau atas apa sebab sekali pun.
Tapi tolong lah, perbuatan ini sangat merbahaya! Saya yang seram melihat tangkap layar ni. Allahuakbar!

SEBAB KENAPA BAHAYA SENDAL BOTOL KETIKA BAYI SEDANG MENYUSU
Sementara itu, seorang dietitian iaitu Doktor Nur Hafizah M Sobri turut menzahirakan kebimbangan di hantarannya sehingga menjelaskan kenapa perbuatan itu berbahaya kepada bayi.
Teknik sendal botol kepada bayi waktu menyusu. Bila tengok Doktor Rusyainie Ramli share gambar ini, sendiri tersedak. Kenapa BAHAYA buat begini kepada bayi?
1. BOTOL TIADA STOPPER
Bukan macam breast ibu yang hanya akan mengeluarkan susu kalau dihisap, botol susu tetap akan mengalir keluar susu walaupun dalam kuantiti sedikit.
Bila bayi dah kenyang, jika dipegang bayi boleh toleh atau cue lain (berhenti hisap) dan kita boleh alihkan. Kalau buat macam ini, baby kenyang ke tak kita tak dapat tahu.
Sumbat lagi sampai kosong botol walaupun bayi dah kenyang TINGGI RISIKO TERSEDAK SUSU.
Gambar hiasan: Javi_Indy – Freepik.com.
2. SUSAH NAK TAHU KESELAMATAN BAYI
Susah nak tahu keselamatan bayi. Bayi boleh ada MASALAH PERNAFASAN.
Bayangkan anda disumbat botol besar, tiada ruang nak toleh tapi nak ambil nafas atau menangis, air masih mengalir masuk mulut. Kalau bayi batuk (automatic reflex) sebab tersedak atau nak nangis memang tak boleh.
Macam mana nak tahu cue/simptom/clue bayi tak selesa?
Ye banyak sudah kes bayi tersedak susu akibat sendal botol dekat mulut bayi. Sama ada guna bantal, teknik ‘moden’ macam dalam gambar ataupun teknik lain.
Jangan guna alasan “alaaa mak/nenek/makcik jiran kepada sepupu aku buat selamat je baby”. Itu rezeki mereka, jangan risiko bayi kita sendiri sebab nak senang.
Sekian.
Sumber: Facebook Rusyainie Ramli & Facebook Nur Hafizah M Sobri


“Pakcik Nak Beli KFC Untuk Cucu Tapi Duit Tak Cukup…”

Bagi sesetengah orang, bukan mudah untuk dapatkan sesuatu barang berharga. Ianya menjadi satu halangan besar bagi mereka kerana kurang berkemampuan. Atas perkara tersebut, kita sebagai manusia sesama manusia disarankan untuk saling berkongsi dan membantu antara satu sama lain.
Terbaru, perkongsian yang dibuat oleh Raja Farah Sofea di laman Twitternya mendapat perhatian ramai apabila ada seorang pakcik tua yang hanya berbasikal datang ke KFC. Ramai yang tersentuh dengan perkongsian tersebut.

Hanya Ada RM 10 Untuk Beli KFC

Melalui perkongsian tersebut, dia telah berkongsi satu momen manis dimana dia telah menolong seorang pak cik berbangsa cina. Perbualan di antara pak cik itu dan seorang waiter KFC menarik perhatiannya untuk menolong pak cik tersebut.

Pak cik tersebut yang kekurangan wang, hanya mempunyai RM 10 terpaksa beredar keluar dan kembali ke basikalnya. Makanan yang ingin dibeli pak cik tersebut adalah buat cucunya.

Tersentuh dengan keadaan pak cik tersebut, Sofea telah menyapa pak cik tersebut dan menanyakan apa yang sedang berlaku, menghulurkan bantuan kepada pak cik tersebut dengan membeli set KFC yang dimahukan. Bersyukur dengan perkara itu, pak cik tersebut tersenyum setelah mendapat bantuan yang dihulurkan itu.
Dapat Pujian Dari Pengguna Twitter
Perkara itu membuatkan gadis tersebut tidak putus menerima pujian dari pengguna laman Twitter. Perkara tersebut juga dapat menyedarkan ramai pihak mengenai keberkatan dan kebesaran bersedekah.

Semoga Allah Sentiasa Murahkan Rezeki You

May Allah Bless You

Beli Untuk Cucu Ni Lain Feel

Sumber : Raja Farah Sofea


Wah! Dari A-Z Tolong Buat…Ini Senarai Pakej Berpantang Lepas Bersalin Paling Best 2023!

“Tak lama lagi nak bersalin, nak cari siap-siap lah pakej berpantang 2023 yang best dan berpatutan…”
Bagi ibu yang bakal melahirkan cahaya mata, anda perlu melalui proses berpantang pula supaya kesihatan kembali terjamin dan luka bersalin sembut dengan baik. Mungkin ada yang pulang ke kampung halaman dan menggunakan khidmat ibu sendiri untuk menjaga semasa berpantang, ada juga yang memerlukan servis eksklusif bagi menjaga diri mereka.

Penggunaan servis confinement lady sudah menjadi kebiasaan dalam kalangan ibu pada zaman sekarang. Bukan itu sahaja, dengan menggunakan servis ini, segala proses berpantang menjadi mudah, teratur dan tidak perlu risau akan perkara yang tak sempat dibuat di rumah. Oleh itu, buat anda yang tercari-cari, berikut merupakan angara 6 confinement centre atau pakej berpantang yang boleh dicuba.
Baca juga: Elak 6 Makanan Ini Yang Jadi Punca Angin Satu Badan Ketika Berpantang, Tak Nak Jadi Belon!

SENARAI PAKEJ BERPANTANG 2023 UNTUK MOMMY SEMUA, NAK PILIH YANG MANA?
1.LAVENDER CONFINEMENT CARE

Pakej berpantang yang ditawarkan di Lavender Confinement Care turut mendapat perhatian ramai. Mempunyai servis berpantang dari rumah dan di hotel, mereka juga menyediakan servis menjaga wanita berpantang di luar negara.

Untuk pakej luar negara bermula dari harga RM4,500- RM13,900 mengikut hari (harga tidak termasuk tiket penerbangan, visa, bagasi, ujian saringan COVID-19 dan insurans). Pakej berpantang di hotel pula bermula dari RM7,200- RM 27,900 di Hotel Westin, Kuala Lumpur bersama kelengkapan yang lengkap bagi ibu dan bayi. Bagi pakej di rumah pula bermula dari harga yang berpatutan iaitu RM1,700 – RM7,900 dan semua kerja surirumah seharian akan dilakukan oleh penjaga.
2.ANGGUN SPA CENTRE

Pakej berpantang Anggun Spa Centre juga menawarkan servis daily visit di mana penjaga akan datang setiap hari untuk menjenguk ibu yang berpantang. Jadi, harganya akan menjadi lebih murah dan sangat berpatutan bagi orang yang memerlukannya. Pakej ini termasuk masakan pantang dan beberapa servis tambahan lain. Selepas selesai semua servis rawatan, CL akan menjaga bayi semasa ibu makan dan berehat
Pakej Stay-In juga menumpukan kepada servis lengkap ibu dan juga servis bayi. Pakej ini termasuk masakan pantang dan beberapa servis tambahan lain. CL akan bersama ibu berpantang selama tempoh rawatan.Bukan itu sahaja, mereka juga menyediakan pakej keguguran
3.LYC MOTHER AND CHILD CARE

LYC Mother and Child Care mendapat pengiktirafan pusat berpantang terbaik di Malaysia dengan menawarkan pelbagai servis khusus untuk para ibu. Dari pakej berpantang sehinggalah ke proses pembelajaran teknik menyusu dengan betul, semuanya akan dikendalikan oleh confinement lady yang berpengalaman. Siap ada servis cantikkan kulit selepas bersalin juga!
4. SURAYA MOTHERCARE

Sama juga seperti beberapa servis berpantang yang lain, Suraya Mothercare turut menyediakan servis berpantang di luar negara. Ini juga termasuk promosi mesra rakyat yang diadakan bermula dari RM 350 untuk 3 hari bagi menjaga kesihatan ibu bersalin. Boleh cuba!
5.MAMACARE

Mamacare menawarkan lebih 12 pakej berpantang yang mungkin menjadi pilihan anda. Berbeza harga dan juga servis, anda boleh pilih servis yang kena dengan bajet sambil mengambil berat isu kesihatan badan selepas bersalin juga. Boleh tekan sahaja link ke website kerana memang banyak pilihan!
6.NATALIS MOTHERCARE

Mungkin namanya tidak asing lagi dalam menjadi pusat penjagaan pantang pilihan, Natalis Mothercare turut menyediakan pelbagai pakej berpantang dari harga yang berpatutan sehingga ke tahap eksklusif. Bukan itu sahaja, katanya boleh dapat voucher berjumlah RM100- RM1000!
*Mommy mommy semua nak pilih yang mana satu? Pastikan bajet harga bincang dengan si suami dahulu untuk elakkan terlebih kos!


“Penatnya berpantang sendiri. Dahlah nak kena jaga ‘baby’ lagi, suami cuti seminggu je. Nak kena berbengkung, bertungku semua, manalah reti. Tapi, dengar-dengar sekarang dah ada pakej berpantang yang ditawarkan dari rumah ke rumah. Bolehlah cuba nanti…”
Orang zaman sekarang memang ramai yang terpaksa berpantang sendiri. Bukan apa, ada yang tak mahu menyusahkan ibu atau ibu mertua di kampung kerana faktor kesihatan mereka sendiri yang kurang sihat. Ada juga di mana ibu atau ibu mertua mereka terlalu sibuk dan masih bekerja.

Walaubagaimanapun, penjagaan ini adalah perlu untuk mengurangkan gangguan angin dalam badan, menjadikan tubuh si ibu tadi benar-benar sihat dan bertenaga serta stabil dari segi emosi.
Foto Kredit: klikdokter.com

Bagaimana Nak Jaga Kesihatan Kalau Berpantang Sendiri?
Dalam era serba moden ini, terdapat pelbagai cara untuk anda mendapatkan rawatan selepas bersalin walaupun terpaksa berpantang sendiri.

Paling penting perlu ada pengetahuan dan keazaman yang tinggi kerana ia memerlukan disiplin.
Antara cara paling mudah untuk membantu anda sepanjang tempoh berpantang ialah dengan mencari perkhidmatan perbidanan profesional yang menawarkan khidmat khusus untuk wanita bersalin.
Kini, terdapat macam-macam pakej berpantang yang boleh anda pilih. Mudah!
Pakej berpantang ini akan menawarkan beberapa perkhidmatan asas yang perlu anda tahu supaya anda dapat memilih mengikut kesesuaian, kemampuan, dan keadaan kesihatan anda.
Yang mana anda boleh buat sendiri, buat saja di rumah. Yang tak boleh, barulah cari orang untuk membantu anda.
Foto Kredit: eyzacantek.blogspot.com
Jangan Abaikan 8 Amalan Berpantang Ini Supaya Sihat Luaran & Dalaman
Berikut adalah 8 amalan penjagaan asas selepas bersalin yang penting untuk mengembalikan kesihatan wanita. Aktiviti ini dapat memastikan wanita kembali pulih secara luaran mahupun dalaman.
Biasanya, ia juga merupakan perkhidmatan asas yang terdapat dalam pakej berpantang.
1. Berurut
Tujuan berurut pada amnya adalah untuk membetulkan segala urat supaya dapat melancarkan peredaran darah.
Tetapi, wanita selepas bersalin khususnya perlu berurut untuk mengangkat semula saluran peranakan, menyingkirkan darah kotor atau darah beku yang masih ada dalam rahim, serta membantu memecahkan lemak.
Berurut ini dilakukan selama tiga hari berturut-turut, atau sekurang-kurangnya tiga kali dalam tempoh berpantang.
Foto Kredit: hmetro.com.my
2. Bertungku
Bertungku perlu dilakukan setiap hari semasa berpantang sebelum memakai bengkung.
Ia membantu mengecutkan rahim dan melancarkan pengeluaran saki-baki darah kotor yang masih ada di dalamnya. Biasanya darah nifas mengalir lebih lancar selepas bertungku.
Sebiji batu tungku yang dipanaskan akan dibalut dengan kain sebelum diletakkan di seluruh bahagian abdomen dan juga sekitar peha.
Untuk kesan yang lebih baik tapak kaki serta tumit juga perlu ditungku.
Foto Kredit: nr2u.com
3. Berbengkung
Bengkung umumnya adalah sejenis kain yang dililit pada badan dari paras bawah dada hingga punggung.
Terdapat pelbagai bengkung yang dijual di pasaran kini untuk membantu memudahkan anda memakainya setiap hari semasa berpantang.
Namun, pakej berpantang atau perkhidmatan perbidanan tradisional biasanya akan menggunakan kain bengkung kapas yang bertali supaya ia tidak mudah terbuka.
Foto Kredit: hatchedathome.com
4. Mandi Herba
Setelah selesai bertungku dan berurut, biasanya proses ini akan diikuti dengan mandi herba.
Mandian ini akan menggunakan air rebusan daun yang mempunyai khasiat tersendiri. Sebolehnya sepanjang tempoh berpantang, mandian ini diteruskan sekurang-kurangnya selama dua minggu.
Walaupun tinggal di bandar, banyak kedai herba atau pasaraya yang menjual daun-daun herba ini. Ada yang boleh didapatkan dalam set berpantang secara ‘ready-made’ dalam bentuk pek uncang.
Antara daun dan herba yang boleh digunakan adalah

daun kunyit terus
daun secerek
daun pandan
daun lengkuas
daun serai wangi
daun pisang kelat
daun capa
daun inai
daun mengkudu
daun sirih
rempah halba

Foto Kredit: codenamemama.com
5. Bertangas
Bagi ibu selepas bersalin, aktiviti bertangas dapat membantu proses penyembuhan, kemutan faraj dan rahim.
Bukan itu sahaja, herba yang terkandung dalam set bertangas mampu merawat, memperbaiki urat dan juga bahagian sulit wanita yang tercedera semasa proses melahirkan anak.
Amalan ini dilakukan selepas mandi. Bertangas biasanya dibuat dengan menyelubungi seluruh badan dengan kain dari paras leher ke paras lantai supaya wap tangas menyelaputi seluruh badan.
Di zaman moden ini, terdapat kerusi khas untuk bertangas yang dijual di pasaran untuk memudahkan proses ini.
Foto Kredit: hmetro.com.my
6. Pilis
Mungkin ramai yang ‘skip’ memakai pilis kerana ianya agak leceh dan tidak selesa kerana sering tertanggal daripada dahi.
Namun, memakai pilis daripada bancuhan herba semulajadi ini sangat digalakkan, terutamanya untuk mengelakkan rasa pening kepala, loya, atau mual.
Kini, terdapat ramuan pilis yang telah diformulasikan dalam bentuk minyak atau sapuan yang lebih selesa untuk anda di rumah.
Foto Kredit: bubblynotes.com
7. Jamu Atau Suplemen
Sesetengah wanita yang menyusu badan mengalami kesukaran untuk mengamalkan jamu atau suplemen tambahan kerana risau ianya tidak sesuai untuk bayi baru lahir.
Oleh itu, pastikan anda memeriksa ramuan yang terkandung di dalamnya dan mencuba dalam kuantiti yang sedikit terlebih dahulu.
Makan jamu menyihatkan badan disamping mengembalikan kesegaran ibu di sepanjang tempoh berpantang. Minum air akar kayu turut membantu mengecutkan rahim secara rawatan dari dalam kerana khasiat dari campuran herba akar kayu yang digunakan.
Foto Kredit: ibudanbalita.com
8. Hidangan Berkhasiat
Selepas bersalin, pemakanan perlulah dijaga sebaiknya supaya anggota lebih cepat sihat dan kembali aktif.
Pada minggu awal bersalin digalakkan makan makanan yang kering bagi tujuan mengecutkan rahim.
Hidangan yang pedas, gatal, berlemak, air sejuk dan terlalu berminyak tidak elok dimakan.
Tapi, jangan risau kerana sebenarnya banyak hidangan yang boleh dijadikan menu ibu bersalin, dengan cara memasak yang berbeza. Ia tetap sedap walaupun dimasak dengan cara dipanggang, direbus atau dikukus.
Lada hitam , halia, serai, asam gelugur dan rempah ratus adalah sebagai perisa yang berkhasiat dan dijadikan aroma serta membangkitkan selera makan ibu.
Apa yang nyata, ibu perlu mengurangkan pengambilan lemak, gula dan minyak yang berlebihan.
Foto Kredit: hyphenmagazine.com
Amalan Berpantang Mengembalikan Kesihatan Wanita
Melahirkan anak adalah proses yang besar untuk wanita dari segi fizikal dan emosi. Maka, sebab itulah aktiviti berpantang perlu dilakukan untuk memulihkan kesihatan mereka.
Apapun, perlu diingat bahawa amalan penjagaan berpantang ini adalah khusus untuk wanita yang bersalin normal.
Bagi wanita yang bersalin secara pembedahan Caesarean, anda perlu mendapatkan khidmat doktor dan bidan profesional terlebih dahulu kerana dikhuatiri akan memberi risiko kepada luka pembedahan tersebut.
Biasanya, urutan di sekitar perut hanya boleh dilakukan selepas 6 bulan bersalin. Namun begitu urutan di tempat selain luka jahitan boleh dilakukan pada bila-bila masa sahaja.
Selain itu, untuk memudahkan ibu yang berpantang sendiri terdapat pakej berpantang yang turut menawarkan khidmat memasak makanan berpantang selain menjaga bayi yang baru lahir.


Melancong Di KL, Selangor & Genting Dengan ‘Pakej Cuti Penjawat Awam’. Ini Cara Buat Pembelian

Seronoknya, sebuah pakej istimewa iaitu Pakej Cuti Penjawat Awam telah dilancarkan oleh Tourism Malaysia sempena kempen Cuti-Cuti Malaysia 2020 ni tau!
Pakej percutian ini merupakan kerjasama Tourism Malaysia dengan Kesatuan Pekerja-Pekerja Lembaga Penggalakan Pelancongan Malaysia (Kesatuan Pekerja-Pekerja LPPM) dan kolaborasi bersama Kongres Kesatuan Pekerja-Pekerja Di Dalam Perkhidmatan Awam (CUEPACS) yang menawarkan harga pakej istimewa bagi destinasi sekitar Kuala Lumpur, Selangor dan Genting Highlands.

Penjawat awam digalakkan untuk mengambil peluang ini untuk memanfaatkan pakej-pakej yang ditawarkan kerana terdapat pelepasan cukai pendapatan individu sehingga RM1,000 untuk perbelanjaan pelancongan domestik sehingga 31 Disember 2021 susulan pengumuman pakej rangsangan PENJANA.
[Baca juga: Cara Daftar Permohonan Bantuan Khas Ibu Tunggal (BKIT) RM300 Secara ‘One-Off’ ]

Keistimewaan Pakej Cuti Penjawat Awam Oleh Tourism Malaysia
Penjawat awam boleh mendapatkan pakej-pakej ini dengan hanya menggunakan pas pekerja penjawat awam di agensi-agensi pelancongan yang terpilih.
#PakejCutiPenjawatAwam ini dibangunkan bersama agensi pelancongan, hotel serta operator pelancongan yang memberi tumpuan kepada produk-produk pelancongan sekitar ibu kota.
Sebanyak 11 agensi pelancongan yang mengambil bahagian mempromosikan pakej percutian 2 hari 1 malam dan 3 hari 2 malam yang melibatkan hotel bertaraf 5 dan 4 bintang di sekitar Kuala Lumpur, Selangor dan Genting Hinglands dengan menawarkan harga pakej serendah RM120 seorang.
Di samping tawaran penginapan, penjawat awam dapat menikmati pakej yang menampilkan produk-produk pelancongan yang menarik untuk pengunjung harian (walk in tourist) dengan tawaran diskaun harga tiket sehingga 30 peratus.
Antara produk pelancongan yang tersenarai ialah;

Putrajaya tour,
Bangi Wonderland,
I-City Shah Alam,
Farm In The City,
Genting Highland,
Sky Bridge KLCC,
Sky Mirror Kuala Selangor,
Farm Tour UPM Serdang,
Sunway Lagoon,
Wet World Shah Alam,
Aquaria KLCC,
Muzium Kesenian Islam,
MAEPS
dan banyak lagi.

Cara Buat Pembelian Pakej Cuti Penjawat Awam
Pakej istimewa ini boleh dilayari di laman sesawang Tourism Malaysia www.malaysia.travel atau imbas Kod QR di dalam gambar di bawah.

Anda juga boleh merujuk poster di bawah bagi membuat pilihan pakej-pakej yang diminati.

Terma dan Syarat #PakejCutiPenjawatAwam
Berikut adalah terma dan syarat bagi Pakej Cuti Penjawat Awam yang telah dilancarkan oleh Tourism Malaysia.

Tawaran Pakej adalah untuk Penjawat Awam yang bekerja di Malaysia sahaja
Kad pekerja rasmi yang sah perlu dipamerkan kepada hotel / agensi Pelancongan/tempat tarikan yang tersenarai bagi tujuan pembelian sebarang Tawaran / Pakej Pelancongan
Tarikh Akhir tempahan adalah sehingga 30 September 2020
Tempoh promosi adalah sah sehingga 31 Disember 2020
5000 pelanggan terawal layak menerima tiket percuma KL Hop On Hop Off sah sehingga 31 Disember 2020
Harga Tawaran tertakluk kepada perubahan
Program lawatan tertakluk kepada perubahan
Sebarang tempahan perlu dibuat secara terus dengan agensi Pelancongan/ hotel / tempat tarikan yang tersenarai

[ Baca juga : Forest Skywalk FRIM Dibuka 31 Ogos Ini. Ada Menara 50m, View Cantik Sangat! ]
Banyak Lagi Pilihan Pakej Pelancongan Menarik Di Laman Web Tourism Malaysia!
Bagi rakan-rakan yang bekerja di sektor swasta/persendirian, jangan gusar kerana terdapat banyak pilihan pakej pelancongan yang menarik yang boleh didapati di laman web Tourism Malaysia.
Pergi saja ke pautan https://www.malaysia.travel/deals-packages dan pilih sahaja mana satu yang menarik hati.
Hubungi ejen pelancongan tersebut dan ‘get a deal!’
Jom #cuticutimalaysia dan #traveldomestic!


Pakej PEMULIH: Bantuan Isi Rumah Sehingga RM1,300 Mulai Ogos

Oleh kerana negara kita sedang dilanda dengan gelombang ketiga penularan wabak Covid-19, kerajaan telah mengambil beberapa inisiatif bagi membantu rakyat yang terjejas. Oleh itu, Perdana Menteri, Tan Sri Muhyiddin Yassin telah membuat pengumuman kas mengenai Pakej Perlindungan Rakyat dan Pemulihan Ekonomu (PEMULIH) hari ini.
PEMULIH- PAKEJ PERLINDUNGAN RAKYAT & PEMULIHAN EKONOMI

Dalam sidang media sebentar tadi, Perdana Menteri mengumumkan sehingga hujung tahun ini bantuan tunai langsung kepada rakyat akan disalurkan dalam PEMULIH.
-BPR- RM500 pada bulan Julai- bayaran berperingkat mulai esok (29 Jun 2021)

-BPR FASA 3 – bayaran pada September

Berikut merupakan tiga kategori Bantuan Khas Covid-19 (BKC) yang disenaraikan dan akan menerima pembayaran mulai Ogos.

Pertama, isi rumah kategori miskin tegar bakal menerima bantuan sebanyak 500 ringgit pada bulan Ogos, 500 ringgit pada bulan November, dan 300 ringgit pada bulan Disember. Manakala individu bujang kategori miskin tegar akan menerima bantuan sebanyak 200 ringgit pada bulan Ogos dan 300 ringgit pada bulan November;
Kedua, isi rumah kategori B40 akan menerima bantuan sebanyak 500 ringgit pada bulan Ogos dan 300 ringgit pada bulan Disember. Manakala bujang kategori B40 akan menerima bantuan sebanyak 200 ringgit pada bulan Ogos; dan
Ketiga, isi rumah kategori M40 turut menikmati bantuan sebanyak 250 ringgit, manakala bujang kategori M40 akan menerima 100 ringgit pada bulan Ogos nanti.
Sumber: TV3


Promosi Hotel Lexis Untuk Penjawat Awam Bermula RM240. Ini Cara Buat Tempahan

Wah, Hotel Lexis buat promosi hebat khas untuk penjawat awam dari 15 Disember hingga 30 Jun 2021!
Dengan pakej ini, penjawat awam berpeluang untuk menginap di bilik-bilik terpilih di Lexis Port Dickson, Grand Lexis Port Dickson, Lexis Hibiscus Port Dickson dan Lexis Suites Penang pada harga bersih serendah RM240.

Cara Buat Tempahan

Penjawat awam yang berminat harus menempah bilik-bilik yang diingini sebelum hari Rabu, 30 Jun 2021, melalui semua laman web rasmi Lexis Hotel dan Resorts, termasuk – Lexis Port Dickson, Grand Lexis Port Dickson, Lexis Hibiscus Port Dickson atau Lexis Suites Penang, untuk sebarang tarikh daftar masuk mulai hari ini sehingga 30 Jun 2021 dengan menggunakan kod promosi: LEXISGOV

Pakej promosi ini ditawarkan dengan kredit F&B percuma bernilai bersih RM100 dan adalah tertakhluk pada terma dan syarat yang telah ditetapkan.
Butiran Pakej Penjawat Awam Hotel Lexis
Berikut adalah maklumat lanjut tentang pakej promosi yang ditawarkan:

Harga pakej adalah untuk bilik sahaja.
Percuma kredit F&B RM100 (Hanya boleh digunakan di mana-mana outlet F&B di hotel sahaja, tidak sah untuk produk tembakau dan minuman keras).
Kredit F&B hanya sah sepanjang tempoh penginapan tersebut dan makan/minum di restoran hotel sahaja.
Tempahan bilik perlu dibuat melalui laman web rasmi dengan menggunakan Kod Promosi: LEXISGOV
Pembatalan tempahan & penukaran tarikh tempahan adalah tidak dibenarkan

Terma dan Syarat

Tawaran sah dari 15 Disember 2020 hingga 30 Jun 2021.
ID staf kakitangan kerajaan yang sah perlu ditunjukkan semasa mendaftar masuk, jika tidak harga bilik akan dicaj mengikut kadar asal.
Kredit F&B yang tidak digunakan tidak boleh dipindah milik, tidak boleh ditukar kepada tunai atau dikembalikan.
Terhad kepada dua (2) bilik setiap tempahan.
Caj tambahan sebanyak RM150 untuk satu bilik dan satu malam dikenakan pada tarikh 15 Disember hingga 31 Disember 2020, 12 Februari hingga 19 Februari 2021, dan 13 Mei hingga 16 Mei 2021.

Dah sedia nak pergi bercuti?
Jangan lupa patuhi SOP ok.
Jom kongsikan tawaran istimewa ini dengan rakan-rakan dan keluarga yang lain!


Musim Umrah Baharu Bermula 30 Julai Ini, Ikut Peraturan Yang Ditetapkan

Bermula pada 1 Muharram 1444 bersamaan 30 Julai 2022, Kementerian Haji dan Umrah Arab Saudi mengumumkan bahawa musim baharu umrah akan bermula.
Pengeluaran visa untuk jemaah haji yang datang dari semua negara di dunia bagi menunaikan ibadah umrah dan melawat Masjid Nabawi diterima mulai 14 Julai 2022 (15 Dzul Hijjah).

Baca juga: Larangan Jual Air Zamzam, Penjara Kurang 2 Tahun Atau Denda RM10,000
MUSIM UMRAH BAHARU BERMULA 30 JULAI INI

Untuk mengetahui syarat-syarat pengeluaran visa umrah boleh didapati dengan melayari pautan ini. Permit juga boleh dikeluarkan kepada jemaah haji domestik melalui aplikasi Eatmarna.

Perkara itu adalah selaras dengan sistem bersepadu perkhidmatan kesihatan dan langkah-langkah yang diluluskan oleh pihak berkuasa Arab Saudi untuk menjaga keselamatan dan kesihatan jemaah haji serta pelawat lain.
Bagi ejen asing yang mahu memberikan perkhidmatan kepada jemaah umrah dan pengunjung ke Masjid Nabawi boleh mengemukakan permohonan menerusi portal Kementerian Haji dan Umrah Arab Saudi.

Mereka harus mematuhi peraturan dan melampirkan dokumen serta data berkaitan pendaftaran komersial, keahlian Persatuan Pengangkutan Udara Antarabangsa (IATA) dan beberapa data peribadi.
Ini kerana Kementerian Haji dan Umrah Arab Saudi sedang bekerjasama dengan pihak-pihak berkaitan bagi penyelarasan langkah kesihatan pencegahan Covid-19.

Dapatkan vaksin yang diluluskan oleh kerajaan Arab Saudi dan melampirkan sijil imunisasi sebagai tambahan kepada pengakuan kebenaran maklumat pemohon.
Sumber: Kosmo Online


Arab Saudi Tamatkan Sekatan Covid-19, Mudahkan Umat Islam Ke Tanah Suci

Arab Saudi telah membatalkan kebanyakan sekatan COVID-19 di negara itu bakal mempermudahkan urusan ketibaan umat Islam ke Tanah Suci.
Presiden Persatuan Agensi Pelancongan Umrah dan Haji Malaysia (PAPUH), Datuk Seri Razali Mohd Sham, berkata penarikan balik sekatan berkenaan turut disahkan melalui perbualan beliau dengan Duta Arab Saudi ke Malaysia, Datuk Dr Mahmoud Hussien Saeed Qattan, malam semalam.

Baca juga: Seramai 8,027 Jemaah Umrah Layak Terima RM1,671 Pada 18 Februari Ini
SEKATAN COVID-19 DITAMATKAN, MUDAHKAN UMAT ISLAM

Menurut laporan BH Online, Arab Saudi membatalkan kebanyakan sekatan COVID-19, termasuk penjarakan fizikal di kawasan awam dan kuarantin untuk pelawat yang sudah menerima vaksin.

“Ya betul, (beberapa sekatan ditarik semula Arab Saudi) mulai semalam. Tidak perlu lagi kuarantin dan pengembara termasuk umat Islam yang akan menunaikan ibadah suci di negara itu tidak perlu lagi menjalani ujian PCR dan RTK.
“Antaranya, tiada lagi keperluan untuk memakai pelitup muka kecuali di tempat tertutup, dan saf solat juga dirapatkan semula,” jelasnya.

Penjarakan fizikal turut ditamatkan di Masjidil Haram dan Masjid Nabawi serta tidak lagi mewajibkan pelawat yang divaksin untuk menunjukkan keputusan negatif hasil ujian PCR atau RTK sebelum tiba di negara berkenaan.
Selain itu, diharapkan agar Kerajaan Arab Saudi akan turut membenarkan pelaksanaan ibadah haji membabitkan umat Islam dari seluruh dunia yang sudah dua tahun tertangguh disebabkan penularan COVID-19.
Kelonggaran yang diberikan ini sekali gus dapat membantu industri pelancongan dan umrah yang telah dilanda kesuraman sepanjang tempoh terbabit, untuk kembali bangkit serta pulih.
Sumber: BH Online


Pameran Dinoscovery By Dinosaurs Live!, Bakal Buat Anak Anda Terpegun!

Pameran Dinoscovery By Dinosaurs Live!
Pameran interaktif, berunsurkan pendidikan pertama di Asia Pasifik dilanjutkan tempoh pameran atas permintaan ramai
Kuala Lumpur, 16 Februari 2015 – Berita baik untuk semua lapisan masyarakat yang menginginkan pengalaman menjadi ahli paleontologi apabila Dinoscovery by Dinosaurs Live! di Discoveria, Avenue K mengumumkan pelanjutan tempoh pameran sehingga 30 Jun 2015!

Anak-anak sibuk mencari fossil dinosaur
Pameran interaktif ini mempamerkan dinosaur animatronik yang direka-semula, berlatar belakangkan set pengembaraan seperti kehidupan sebenar. Buat pertama kalinya, pameran ini dibawa ke Asia Pasifik bertempat di ruang pameran seluas 13,000 kaki persegi di Kuala Lumpur pada Mac 2014.

Sejak dibuka, Dinoscovery by Dinosaurs Live! telah memberikan pengalaman menarik kepada beribu pengunjung dalam dan luar negara tanpa mengira usia dengan membawa pelawat melalui zaman Mesozoik melalui 15 aktiviti interaktif yang berunsurkan pendidikan.

Nampak seperti dinosaur yang betul bukan?
Antara tarikan utama pameran ini termasuklah Dino Quest, iaitu aktiviti mencari spesimen dinosaur dengan menggunakan teknologi RFID (Radio Frequency Identification). Kesemua pelawat yang mengunjungi pameran ini akan dilengkapi dengan peta ahli paleontologi dan tag RFID yang akan membantu mereka mencari spesimen yang menarik. Setelah setiap aktiviti telah diselesaikan, pengunjung perlu menampalkan pelekat yang disediakan di tempat yang betul di dalam peta. Pelawat yang mengumpul kesemua pelekat akan diberikan sijil Ahli Paleontologi Junior atau sijil Ahli Paleontologi Expert oleh Kapten Dinoscovery di akhir penjelajahan pameran ini.
Siap ada sijil lagi!
Antara aktiviti-aktiviti lain yang menarik ialah peluang untuk mengambil bahagian di dalam pengembaraan menyelamatkan dinosaur dengan menembak haiwan perosak, menggali serta mencari fosil dan peluang mempelajari tekstur bahan buangan dinosaur. Aktiviti seperti memanjat dinding untuk melihat rupa sarang burung zaman dinosaur, cabaran interaktif berlari bersama Gallimimus serta peluang untuk bergambar bersama dinosaur berlatar belakangkan tiga suasana berbeza turut disediakan.
Ini telur dinosaur Era Mesozoic!

Pameran ini juga memberi peluang kepada pengunjung untuk mempelajari mengenai evolusi dinosaur melalui kiosk interaktif yang dilakukan secara perbandingan serta menganalisis haiwan masa kini seperti ayam dan gajah dengan dinosaur seperti Theropod dan Sauropod.
Pameran ini cukup interaktif!
Pengunjung juga berpeluang untuk menikmati pelabagai hidangan serta minuman menarik seperti kopi dan jus yang disediakan di Kafeteria Discoveria di penghujung pameran.
Takutnya tengok gigi dinosaur!
Harga tiket kanak-kanak yang berumur 17 tahun ke bawah ialah RM35 untuk rakyat Malaysia dan RM50 untuk bukan rakyat Malaysia manakala tiket untuk orang dewasa berharga RM25 untuk rakyat Malaysia dan RM40 untuk bukan rakyat Malaysia. Manakala bagi golongan warga emas (60 tahun ke atas) dan golongan kurang upaya, harga tiket ialah RM19. Waktu pameran dibuka dari 10:00 pagi hingga 7:00 malam, pada hari Isnin hingga Jumaat dan 10:00pagi hingga 8:00 malam pada hari Sabtu and Ahad termasuk cuti sekolah dan cuti umum.
Kalau lapar, boleh makan di kafe di dalam Discoveria
Untuk maklumat lanjut atau pertanyaan mengenai pameran, sila layari www.discoveria.com.my atau kunjungi laman Facebook Discoveria di https://www.facebook.com/discoveria.kl atau hubungi +603-2181 7218.
[infobox title=’Mengenai Tremendous Entertainment Group’]
Tremendous Entertainment Group (“TEG”) adalah merupakan sebuah pengendali hiburan keluarga terkemuka di Asia. Antara tarikan TEG seperti Dinoscovery by Dinosaurs Live! diuruskan oleh anak syarikat kami iaitu EMS Entertainment yang merupakan antara pengendali pameran terkemuka di dunia. EMS membina dan mempromosikan pameran bergerak serta kekal yang bertemakan blockbuster yang menjadi tumpuan berjuta pengunjung setiap tahun.
Bermula operasi pada tahun 1993, portfolio EMS terdiri daripada pelbagai pameran terkenal seperti Dinoscovery, CSI: The Experience, Terracotta Army, and World of Games. Pada tahun 2011, EMS telah dianggarkan mempunyai 4,500 hari terbuka dengan 20 pameran bergerak di 4 benua serta beberapa pertunjukan live. Pada tahun 2012, TEG memperoleh dan kini memiliki hak ke atas Star Trek: The Exhibition from CBS Consumer Products Inc. dan Barbie: The Dreamhouse Experience daripada Mattel Inc. TEG menjangka akan menerima pengunjung yang ke 10,000,000 pada tahun ini. Untuk maklumat lanjut, layari : www.trementertainment.com[/infobox]


Pameran Seni “Pohon Budi – Seeds of Energy from Tree of Life” di Galeri PETRONAS

Bertempat di Galeri PETRONAS,  satu pameran seni dari hasil semula jadi, “Pohon Budi: Seeds of Energy from the Tree of Life , di mana kreatif imaginasi  mempamerkan lebih 100 hasil seni dari benua Afrika, Asia, Amerika dan Eropah terbuka untuk kunjungan orang awam.
KDYMM Sultanah Terengganu Darul Iman, Sultanah Nur Zahirah (middle) posing with the fashion designers at the end of the fashion show

Curators of POHON BUDI exhibition, Edric Ong (left) and Manjari Nirula (right) showing the environmental artworks which potray the Tree-of-Life theme to KDYMM Sultanah Nur Zahirah

“Pohon Budi” yang juga dikenali sebagai Pohon Hayat atau Pohon Beringin merupakan pohon besar  yang menjadi tempat berlindung, perlambangan sejarah, hayat kehidupan dan tamadun. Hasil seni ini di ibarat sepohon pokok yang bermula dari benih dan membesar mengeluarkan hasil dalam bentuk rupa dan warna yang boleh dimanfaatkan.

Seni yang dipamerkan adalah hasil seni tradisional dan kontemporari. Juga terdapat hasil  tekstil, kerja-kerja manik, seramik dan banyak lagi. Pameran ini juga memberi perhatian kepada beberapa seni tradisi di dunia yang kini berada dalam bahaya kepupusan.
Ideologi  artis dan organisasi yang dipaparkan melalui pameran seni ini bertujuan untuk menyampaikan mesej tunggal bagaimana sumber semulajadi boleh menjadi penyelesaian untuk mencipta masa depan yang mampan.
Karya seni, couture, dan lain-lain objek d’art dicipta sepenuhnya menggunakan bahan-bahan semula jadi 40 negara dipamerkan di Galeri Petronas. Pameran ini mempunyai lebih daripada 100 hasil seni kreatif dari Afrika, Asia Tengah, Asia Selatan, Asia Pasifik, Asia Timur, Asia Tenggara, Amerika, dan Eropah.

Khadi Jamdani saree hand woven cotton, Series of 3, Gaurung Shah,Traditional, India

Tree of life painting on tree bark, Ramsay Ong, Contemporary, Malaysia
Diadakan bersama-sama dengan pameran “Pohon Budi” adalah acara-acara lain termasuk pertunjukan fesyen yang menampilkan pereka dari negara-negara seperti Filipina, India, Indonesia, Kyrgyzstan, Bhutan, Jepun dan Malaysia. Sementara itu, Beyond Craft Simposium memberi tumpuan kepada pemeliharaan lenyap tradisi seni asli, dan bazar itu akan memberikan pengunjung peluang untuk memiliki pelbagai karya-karya seni yang diperbuat daripada sumber semula jadi.
Collection of Afif Syakur, Indonesia

Collection of Afif Syakur, Indonesia

Collection of Alfonso Guino-o, Philippines

Collection of Chimmi Choden, Bhutan
[infobox title=’Tentang Pameran “Pohon Budi” di Galeri PETRONAS’]
Kunjungi Galeri PETRONAS untuk melihat hasil-hasil seni in dari 3 November 2015 hingga 15 November 2015. Galeri dibuka dari 10am – 8pm dan ditutup pada hari Isnin.
[flexiblemap address=”Suria KLCC” title=”Galeri Petronas”]
Galeri PETRONAS, Lot 341-343, Level 3, Suria KLCC, PETRONAS Twin Towers, Kuala Lumpur City Centre, 50088 Kuala Lumpur.
[/infobox]


Tips Pilih Pampers Untuk Bayi Newborn Supaya Tak Ada Ruam, Ibu-Ibu Sila Take Note!

Seperti yang kita tahu, kulit bayi baru lahir adalah sangat lembut dan sensitif. Jadi, pemilihan lampin pakai buang atau pampers newborn untuk mereka perlulah diberi penekanan yang lebih serius berdasarkan kondisi kulit si manja.
Bagi mengelakkan berlakukan ruam dan gatal dalam kalangan bayi baru lahir, mak ayah kena tahu tips untuk beli pampers untuk mereka. Jangan terpengaruh dengan lambakan iklan yang adan dan fokus dengan pemilihan sendiri yang dilakukan secara mendalam. Barulah anak pun tak merengek bila tidur malam.

Baca juga: Tak Perlu Tengking, Mak Ayah Boleh Guna 5 Cara Tenang Tapi ‘Deep’ Ini Untuk Marah Anak
TIPS BELI PAMPERS NEWBORN, ELAK RUAM DAN GATAL!

Sebelum memilih pampers yang dijual di pasaran, perhatikan kondisi kulit bayi seperti ini dahulu:

 Warna Kulit Bayi
Ketika bayi baru sahaja dilahirkan, kulit mereka kebiasaannya akan berwarna merah tua atau keunguan. Selari dengan pernafasan bayi, kulit mereka akan berubah warna dan menjadi kemerah-merahan. Untuk beberapa jam pertama, terdapat beberapa bahagian badan bayi seperti kaki akan masih kebiruan kerana perjalanan darah masih belum berkembang.
Bukan itu sahaja, bayi juga mungkin akan mengalami ruam kemerahan di bahagian dada, punggung, lengan dan kaki. Kondisi ini disebut erythema toxicum yang akan hilang sendiri dalam masa seminggu. Oleh itu, American Academy if Pediatrics (AAP) menyarankan bahawa bayi yang baru lahir harus diperiksa terlebih dahulu sebelum melakukan apa-apa pembelian lampin. Oleh itu, ini tips pembelian pampers untuk bayi baru lahir yang mak ayah kena tahu.
1. Bahan bebas iritasi kulit
Tips pertama yang paling penting dalam pemilihan pampers bayi adalah kena tahu bahan apa yang digunakan. Hal ini kerana, ramai dalam kalangan bayi yang mempunyai ruam yang banyak gara-gara tidak sesuai dengan pampers yang dibeli.
Ruam yang berlaku apabila memakai pampers yang menyebabkan gesekan, tidak membenarkan kulit bernafas serta terlampau lembap menyebabkan inflamasi bahagian sulit berlaku.
2. Pampers yang lembut
Tips seterusnya adalah memilih pampers yang mempunyai bahan yang lembut, fleksibel dan memiliki pengaliran udara yang baik terhadap kulit. Ini penting supaya pampers yang dipakai tidak terlampau ketat dan menyebabkan kawasan sulit bayi menjadi terlampau lembap yang menyebabkan ruam gatal.
3. Daya serap yang cepat dan tahan bocor
Daya penyerapan yang cepat dan tahan bocor merupakan jenis pampers yang sangat bagus untuk si manja. Menurut Parent Central Network, salah satu sebab kenapa bayi susah tidur malam adalah sebab mereka tidak selesa dengan pampers yang mudah basah. Jadi, pemilihan lampin yang cepat kering adalah sangat penting.
Salah satu cara untuk uji jenis lampin cepat kering atau tidak adalah dengan tuangkan sedikir air suam ke atas pampers yang dibeli. Kemudian, letakkan sehelai tisu di permukaan air tersebut untuk melihat daya penyerapan sama ada kuat atau tidak. Pastikan tempoh penyerapan yang baik iaitu 12 jam adalah cukup untuk bayi tidur nyenyak pada waktu malam.

4. Periksa label ukuran dan kemasan
Ramai dalam kalangan ibu bapa yang sering tersalah pilih saiz pampers untuk si manja. Ada yang terlampau kecil yang menyebabkan ketat dan ada juga yang terlampau besar menyebabkan pampers terlondeh. Saiz pampers perlu selari dengan berat si manja supaya mereka berasa selesa dan tidak merengek.
5. Kira bajet terlebih dahulu
Seperti yang kita tahu, harga pasaran pampers tidaklah murah dan ada juga yang tidak mampu untuk membeli pampers bayi ini. Oleh itu, pengiraan bajet perlu dilakukan terlebih dahulu kerana pampers ini akan digunakan selama beberapa kali dalam sehari! Hal ini kerana, ada juga pampers yang mempunyai harga yang mahal tidak sesuai dan tidak menjamin kualiti yang anda mahukan. Jadilah bijak dalam memilih supaya tidak rugi pada masa hadapan ya!
*Bila tengok harga pasaran pampers sekarang, ‘tercekik’ juga dibuatnya. Patutlah mak-mak zaman dahulu gunakan lampin kain dan basuh sahaja lebih jimat kan? Tapi kena rajin lah basuh…
Sumber: Orami.co


Panadol Abadikan Pengorbanan Bapa Di Hari Raya

Setelah dua tahun rakyat Malaysia tidak dapat menyambut Hari Raya Aidilfitri dengan sempurna, akhirnya tahun ini kita semua dapat meraikan lebaran dengan yang tersayang.
Apatah lagi tahun ini kita semua dikejutkan dengan pengumuman mengenai tarikh Hari Raya yang diawalkan sehari dari tarikh yang ditetapkan sebelum ini. Huru-hara semua orang nak menyiapkan persiapan raya.

Antara orang yang paling sibuk dengan persiapan menjelang Hari Raya, mestilah ayah. Dari nak mencari daging, nak cari buluh lemang lagi, ketupat lagi.
Sambil menyambut hari lebaran yang dinanti, ramai selebriti yang mengambil peluang untuk menghargai pengorbanan bapa sempena Hari Raya ini.

Hanif Zaki mengabadikan kenangan balik kampung

Suami kepada pelakon terkenal, Anzalna Nasir, Hanif Zaki, 34 berkongsi keterujaan balik kampung bersama arwah bapanya ketika masih kecil.
Sebagai seorang peguam, arwah bapanya banyak mengingatkan Hanif tentang peraturan jalan raya ketika mereka pulang ke kampung halaman.
“Bila tengok iklan raya Panadol, terkenang arwah abah. Kalau balik kampung, dia selalu pentingkan keselamatan. Selalu mintak arwah abah pandu laju sebab excited nak balik kampung cepat. Lepastu selalu la kena tegur.”

View this post on Instagram

A post shared by Hanif Zaki (@hanif_zaki)

Kini sebagai seorang suami dan ayah, Hanif akan sentiasa mengingati pesanan dan mengabadikan kenangan bersama arwah ayahnya setiap kali pulang ke kampung halaman.
Kebaikan perlu sentiasa dihati

Anggota Kumpulan DeFam, Sophia Liana melalui hantaran di Instagrammya turut berkongsi kenangan bersama bapanya yang banyak membantu dalam perjalanan kariernya.
Di dalam hantarannya, Sophia teringat bagaimana bapanya akan menyokong karier beliau serta akan membantu orang disekelilingnya walaupun sibuk menguruskan kehidupan.
“Iklan Panadol sememangnya mengingatkan saya dengan pengorbanan ayah. Beliau selalu mengajar saya untuk terus berusaha dan sentiasa berdedikasi sepanjang hidup saya. Ayah juga selalu mengajar saya untuk berbuat kebaikan walaupun berada di dalam kesusahan.”

View this post on Instagram

A post shared by Sophia Liana | DeFAM (@sophialiana)

Katanya, beliau akan terus mengingati apa yang diajarkan oleh ayahnya untuk membantu mereka yang memerlukan walaupun kita sedang berada dalam kesusahan.
Hafiz Hamidun pentingkan kesihatan ayah

Penyanyi dan komposer terkenal, Hafiz Hamidun, turut sama memanjatkan rasa syukur apabila masih diberi peluang untuk menyambut lebaran bersama ayah tersayang setelah dua tahun tidak dapat raya bersama.

View this post on Instagram

A post shared by Hafiz Hamidun (@hafizhamidun)

Beliau turut berkata, inilah masanya untuk beliau menjaga kesihatan dan membalas segala jasa ayah dan keluarga yang banyak menyokongnya selama ini.
Kini giliran anda pula untuk berkongsi kisah dan kenangan anda bersama bapa dengan membuat hantaran di Instagram bersama #RayaBersamaPanadol. Jangan lupa juga untuk tonton filem pendek Panadol yang diilhamkan daripada sambutan Ramadan di bawah!


5 Panduan & Cara Simpan Susu Perahan Ibu. Mudahnya!

Susu ibu mengandungi spesifikasi biologi. Amaun nutrien yang tekandung di dalam susu ibu akan berubah-ubah mengikut keperluan tubuh badan bayi. Bakteria yang ada di persekitaran bayi dan ibu akan menyebabkan ibu menghasilkan antibodi untuk melawan bakteria tersebut.
Antibodi yang dihasilkan kemudiannya dipindahkan kepada bayi melalui proses penyusuan. Bayi yang menyusu susu ibu mempunyai kadar antibodi yang lebih tinggi daripada bayi yang menyusu susu formula.

BACA: 4 Tips & Panduan Ibu Bekerja Yang Menyusukan Anak, Cara Simpan Susu Ibu
Ya benar. Bayi berumur 0-6 bulan yang diberi susu ibu kurang berisiko mendapat penyakit kronik dan akut termasuk cirit-birit, jangkitan saluran pernafasan, jangkitan telinga, alahan dan sebagainya.

Label simpanan susu dengan tarikh

Memandangkan susu ibu merupakan makanan yang terbaik untuk bayi, cara penyimpanan susu tidak boleh diambil ringan. Tambahan pula susu ibu bersifat sensitif dan perlu pengurusan yang rapi sebelum, semasa dan selepas menyusu. Teruskan membaca entri ini untuk mengetahui cara penyimpanan susu yang betul.
BACA: 7 Tips Menambah Susu Badan Ibu Agar Banyak & Pekat
Susu perahan perlu dipastikan kebersihannya. Sebagai ibu, anda mesti sentiasa ingat untuk membersihkan tangan dan payudara anda sebelum memerah susu. Jika memerah susu menggunakan pam, pastikan pam yang akan digunakan itu sudah dicuci dan dikeringkan terlebih dahulu. Semasa memerah susu, anda seharusnya tidak melakukan perkara lain yang melibatkan sentuhan tangan yang boleh mendatangkan kotoran. Kemudian, semasa proses penyimpanan susu, pastikan botol yang digunakan untuk menyimpan susu berada dalam keadaan bersih. Jika menggunakan plastik, pastikan ianya baru. Plastik simpanan susu tidak boleh dikitar semula.
Simpan dan susun ‘breast milk’ elok-elok dalam peti sejuk
Terdapat beberapa tempat yang boleh djadikan sebagai stor menyimpan susu. Yang pertama ialah peti sejukbeku (deepfreezer). Peti sejukbeku ini dicipta hanya untuk bahan-bahan yang boleh atau perlu disimpan beku sahaja seperti daging, ayam, ikan, serta makanan beku yang lain. Susu perahan yang disimpan di dalam peti sejukbeku ini boleh bertahan selama lebih kurang 6 bulan.
Selain itu, peti ais juga boleh dijadikan tempat untuk menyimpan susu perahan. Lebih besar kapasiti muatan peti ais tersebut, lebih banyak susu yang boleh disimpan. Namun begitu, cara penyimpanan adalah berbeza mengikut jenis peti ais. Untuk peti ais satu pintu, susu perahan boleh bertahan selama lebih kurang 2 minggu di dalam peti sejukbeku yang biasanya di sebelah atas. Manakala jika peti ais anda mempunyai bahagian sejukbeku yang berasingan pintunya, susu perahan dapat disimpan Antara 3 hingga 4 bulan.
Jadual simpanan dan suhu untuk ‘breast milk’
Kepada ibu yang memerah susu di pejabat, anda boleh terus menyimpan susu perahan di dalam ‘cooler bag’ jika tiada peti ais di pejabat. Jangan risau kerana susu perahan yang disimpan di dalam ‘cooler bag’ yang terdapat pek ais akan bisa bertahan selama 24 jam. Walaubagaimanapun, tempoh yang ideal ialah lebih kurang 8 hingga 10 jam bergantung kepada keadaan pek ais anda. Ini adalah kerana pek ais yang semakin mencair akan berubah suhunya. Pek ais dicipta sesuai dengan purata waktu bekerja normal iaitu 8 jam. Jika anda sering bekerja lebih masa, letakkan pek ais lebih banyak dari biasa untuk mengekalkan suhu di dalam ‘cooler bag’ anda.
Simpanan untuk susu perahan sangat penting
Susu yang baru diperah boleh bertahan selama 3 hingga 4 jam di dalam suhu bilik. Manakala susu beku yang sudah dicairkan di bahagian peti ais boleh disimpan selama 24 jam. Selepas memanaskan susu perahan, berikan kepada bayi anda terus atau dalam masa 3 jam selepas dipanaskan.

Keadaan susu
Tempat menyimpan susu
Tempoh simpanan

Susu perahan baru
Suhu bilik
3-4 jam

Susu yang telah dipanaskan
Suhu bilik
3 jam

Susu beku yang dicairkan
Peti ais
24 jam

Susu perahan baru
Peti ais
3 hari

Susu beku
Peti ais satu pintu
2 minggu

Susu beku
Peti ais pintu berasingan
3 hingga 4 bulan

Susu beku
Peti sejukbeku
6 bulan

Susu perahan baru
‘Cooler bag’ dengan pek ais
8 hingga 10 jam

Selain daripada mengambil tahu perihal tempoh simpanan dan tempat menyimpan susu perahan, anda juga perlu menitikberatkan beberapa perkara di bawah dalam proses penyimpanan susu perahan.

Letakkan susu perahan anda di bahagian paling dalam di dalam peti sejuk atau peti sejukbeku. Elakkan dari meletakkan susu perahan di bahagian pintu peti ais. Ini adalah untuk mengekalkan suhu susu tersebut.
Hindari dari mencampurkan bahan basah anda yang lain seperti ayam, daging, ikan dan sebagainya dengan susu perahan. Bau dari bahan basah tersebut akan mempengaruhi susu perahan dan dikhuatiri tidak sedap dinikmati oleh bayi anda.
Susu yang telah dicarikan tidak boleh dibekukan semula. Kualiti susu dan nutriennya kemungkinan akan berkurangan atau tiada lagi.
Anda tidak seharusnya mencampurkan susu perahan dengan sewenang-wenangnya. Susu perahan hanya boleh dicampur jika diperah pada hari yang sama dan juga berada di dalam keadaan suhu yang sama sahaja. Susu yang telah disejukkan tidak boleh terus dicampur kepada susu yang baru diperah. Sejukkan suhu perahan yang kedua terlebih dahulu agar suhunya sama sebelum mencampurkan kedua-duanya.
Gunakan botol atau plastik khas untuk menyimpan susu. Botol yang tidak diiktiraf sebagai botol menyimpan susu akan dikhuatiri mempengaruhi susu perahan.

Ibu yang menyusukan bayi perlu menetapkan di dalam minda bahawa susu ibu adalah susu terbaik yang tidak dapat dijual beli. Maka, ia perlu dijaga dan dipastikan kualitinya agar dapat diberikan kepada bayi dengan khasiatnya yang asal. Susu yang tinggi kualiti dan kekal nutriennya akan membantu tumbesaran bayi dengan lebih baik. Usahakanlah sedaya upaya agar susu yang diperah dan disimpan berada dalam keadaan yang selamat diminum oleh bayi anda.
Susukan bayi dengan betul
Kerapkanlah bertanya dan membuat kajiselidik di dalam proses penyusuan bermula dari waktu hamil. Penyusuan susu ibu merangkumi skop yang luas dan perlu diketahui oleh setiap ibu di dunia. Oleh yang demikian, janganlah diabaikan anugerah yang diberi kepada anda. Menjaga anugerah Yang Maha Berkuasa dengan baik menandakan kesyukuran kepadaNya.


Panduan Cara Ukur & Baca Tekanan Darah Dengan Tepat

Tekanan darah tinggi atau hipertensi adalah penyakit yang tidak menunjukkan gejala yang jelas. Bagi individu yang mengalami masalah darah tinggi, anda disyorkan untuk menyimpakn alat pengesan tekanan darah tinggi / blood pressure monitor di rumah.
Tekanan darah bermaksud keadaan atau kekuatan darah yang ada pada salur darah serta organ jantung. Kebiasaannya, ia akan diukur melalui milimeter merkuri (mm Hg) berdasarkan dua angka utama iaitu tekanan sistolik dan diastolik.

Jadi, bagaimana cara nak ambil bacaan tekanan darah? Mari kami kongsikan.
Baca juga: Alat Perubatan Wajib Ada Di Rumah Untuk ‘Home Quarantine’

PANDUAN LENGKAP BACAAN TEKANAN DARAH

Tekanan sistolik – Mengukur tekanan pada salur darah semasa organ jantung mengepam darah keluar ke seluruh tubuh badan (angka yang berada di atas)
Tekanan diastolik – Mengukur tekanan pada salur darah di antara waktu degup jantung sementara darah kembali kepada organ jantung (angka yang berada di bawah)
Untuk menentukan bacaan darah normal atau tidak, anda perlu tahu angka yang mana adalah ideal serta angka yang perlu diberikan perhatian khusus.
Berikut adalah cara untuk membaca tekanan darah manusia yang betul bagi individu dewasa:

Bagi golongan kanak-kanak pula, ia mungkin sedikit berbeza kerana tubuh mereka masih belum mencapai kematangan sepenuhnya. Namun, terdapat juga beberapa faktor yang mempengaruhi tekanan bacaan darah kanak-kanak. Antaranya ialah:

Usia
Jantina
Berat badan
Tinggi badan

CARA MENGUKUR TEKANAN DARAH DENGAN BETUL
Ketika memasang alat ini pada bahagian tubuh badan yang dikehendaki, sila pastikan agar anda:

Duduk dengan tegak
Jangan mengangkat kaki
Jangan menyilang kaki
Tangan kekal di paras dada
Elak bersenam, rokok, alkohol atau kafein 30 minit sebelum mengambil bacaan

Ubahlah gaya hidup anda dengan diet dan bersenam lebih kerap dalam usaha untuk menurunkan tekanan darah anda ke tahap yang lebih ideal dan normal. Sila dapatkan rawatan segera jika bacaan tidak normal.
Sumber: Hello Doktor


Borang Permohonan BR1M 2016 Online di ebr1m.hasil.gov.my. Buat Semakan Juga!

Borang Permohonan BR1M 2016 Online
NOTA: Sila ambil tindakan segera. Permohonan baru / kemaskini BRIM 2016 secara dalam talian dan penghantaran permohonan melalui borang bermula 5 Disember 2015 sehingga 31 Disember 2015. Jangan bertangguh lagi.
Sila layari: https://ebr1m.hasil.gov.my/login_3.aspx

Outdated!
Di bawah ini ialah info yang tidak lagi relevan untuk BRIM 2016. Harap maklum.
A) Terkini 1 Disember 2014:
Kerajaan telah memaklumkan bahawa kemaskini BR1M bermula pada hari ini, 1 Disember 2014. Namun, rata-rata mengadu sukar untuk masuk ke laman LHDN kerana terlalu ramai pengguna ingin mengakses laman tersebut. Ini menyebabkan ‘server overload‘ dan tiada apa-apa yang dipaparkan.
Untuk memudahkan orang ramai yang ingin buat permohonan baru, boleh ke pautan ini https://ebr1m.hasil.gov.my/Default.aspx. Sila baca tentang cara kemaskini BRIM 2015 yang akan ditulis apabila kami berjaya akses laman e-BR1M ini.

B) Terkini 17 November 2014:

Nampaknya, pautan masih lagi belum berfungsi. Apabila cuba klik https://ebr1m.hasil.gov.my/login_2.aspx, tiada apa-apa yang berlaku.
Menurut laman tersebut, permohonan boleh dilakukan secara dalam talian atau secara manual mulai 1 Disember 2014 hingga 31 Disember 2014.

C) Terkini 19 Oktober 2014:
Borang permohonan masih lagi belum dibuka. Masih lagi tiada ‘button’ untuk Permohonan Baru dan ruang untuk masukkan nombor MyKad.

Panduan untuk semakan status permohonan BR1M di sini.

i-BR1M
i-BR1M adalah pelan takaful yang memberi manfaat perlindungan kepada penerima BR1M kategori isi rumah / keluarga. i-BR1M  bertujuan membantu meringankan tanggungan penerima dan keluarga penerima sekiranya berlaku kematian atau hilang upaya kekal  akibat kemalangan. Sumbangan i-BR1M ditanggung sepenuhnya oleh Kerajaan Malaysia dan tiada kos dikenakan. i-BR1M diuruskan  oleh konsortium pengendali Takaful. Maklumat lanjut seperti gambar di bawah:

Manual pengguna i-BR1M di sini.
Download borang i-BR1M di sini.

D) Terkini 10 Oktober 2014:
Untuk BRIM 2015 dalam Bajet 2015 kali ini:
Untuk maklumat lanjut dan intipati Bajet 2015, termasuk kadar kenaikan BRIM 2015, boleh lihat entri kami tentang Bajet 2015 Golongan Pertengahan di sini.
Gaji RM3,000 ke bawah
Untuk isi rumah berpendapatan bulanan RM3,000 ke bawah, pemberian akan ditingkatkan dari RM650 kepada RM950. Bantuan ini akan dibayar sebanyak tiga kali setahun, iaitu 300 ringgit akan dibayar pada Januari dan Mei, manakala bakinya sebanyak 350 ringgit akan dibayar mulai September 2015.
Gaji RM3,000 – RM4,000
Bagi isi rumah berpendapatan bulanan antara RM3,000 hingga RM4,000, Kerajaan akan meningkatkan nilai BR1M daripada RM450 kepada RM750. Bantuan ini akan dibayar sebanyak tiga kali setahun juga, iaitu RM200 akan dibayar pada Januari dan Mei, manakala bakinya sebanyak RM350 akan dibayar mulai September 2015.
Orang Bujang
Bagi kategori individu bujang berumur 21 tahun ke atas dan berpendapatan tidak melebihi RM2,000 sebulan, Kerajaan akan meningkatkan nilai BR1M daripada RM300 kepada RM350. Bayaran bantuan ini akan dibuat sekaligus mulai awal tahun 2015.

E) Terkini 7 Oktober 2014:
Borang permohonan BR1M 2015 yang boleh diisi secara online belum dilancarkan lagi. Untuk maklumat terbaru dan terkini tentang borang, panduan, semakan status, keputusan dan kemaskini tentang BRIM 2015, sila ke sini.

Untuk pengetahuan,  permohonon BR1M 2014 telah ditutup. Namun, itu tidak bermakna tidak boleh mohon lagi. Ramai yang sudah mencuba, tetapi tidak layak.
Entri ini akan memberikan panduan tentang perkara-perkara berikut:
1)Panduan Permohonan dan Pendaftaran BR1M 2014
 Layari http://ebr1m.hasil.gov.my seperti di bawah:

 2) Semakan Status BR1M 2014
Pastikan anda masih simpan butir-butir sebelum ini. Layari https://ebr1m.hasil.gov.my/Login.aspx dan masukkan ID Pengguna berserta Kata Laluan yang betul.
Semakan Status Kemaskini BR1M 2014

Sumber: https://ebr1m.hasil.gov.my/manualPengguna/Panduan%20Sistem%20Dalam%20Talian.pdf


Tiada Lagi Had Umur & Bilangan Jemaah Haji Bermula Tahun Ini

Umum mengetahui, haji merupakan rukun Islam kelima dan terbaharu, kerajaan Arab Saudi mengumumkan bahawa tiada lagi had bagi bilangan jemaah haji dan juga had umur selepas tiga tahun dikenakan sekatan untuk mengawal Covid-19.
Menurut Menteri Haji dan Umrah, Tawfiq al-Rabiah, bilangan jemaah haji yang bakal dilaksanakan pada bulan Jun tahun ini akan kembali seperti biasa tanpa ada sebarang had umur.

Baca juga: Bermula 16 Januari Ini Peperiksaan STAM 2022 Akan Dijalankan
TIADA LAGI HAD UMUR & BILANGAN JEMAAH HAJI BERMULA TAHUN INI

Sebelum ini, jemaah haji hanya dihadkan untuk individu di bawah umur 65 tahun yang menerima vaksinasi lengkap. Selain itu, visa umrah juga akan dipanjangkan dari 30 hari kepada 90 hari.

“Mana-mana pengunjung yang datang ke Arab Saudi dengan memegang apa-apa jenis visa boleh melaksanakan ibadah umrah dan melawat Madinah,” jelasnya.
Kerjasama yang dijalinkan dengan beberapa pihak mampu meningkatkan pengalaman budaya untuk pengunjung selepas selesai melakukan ibadah.
Pihaknya juga berharap ia mampu membangunkan dan mengaktifkan tapak-tapak sejarah Islam yang berkaitan dengan kisah hidup Nabi Muhammad SAW.
Sumber: Saudi Gazette


Panduan Ibu Untuk Menyokong Tahap Kebijaksanaan Si Manja Create (Kreatif) Pada Umur 4-6 Tahun

Banyak perkara yang bermain di fikiran ibu apabila anak berada di dalam tahap umur 4-6 tahun. Apakah peranan yang perlu dimainkan oleh ibu untuk membantu proses perkembangan Si Manja? Nutrien manakah yang diperlukan anak bagi menyokong perkembangan yang sihat?
Jangan risau, di sinilah Dutch Lady Nutri Plan™ dapat membantu anda memahami tahap-tahap perkembangan anak anda serta membekalkan nutrien yang diperlukan untuk menyokong keperluan Si Manja, dan bagaimana para ibu boleh memainkan peranan sewajarnya untuk membimbing anak.

Anak Lebih Berdikari Dan Pandai Meluahkan Perasaan
Tahukah anda yang anak pada umur 4-6 tahun mereka menjadi lebih berdikari serta mempunyai kawalan diri serta kreativiti yang lebih tinggi? Anda akan dapati mereka amat seronok bermain dengan permainan yang mereka gemari untuk suatu tempoh yang lebih lama, serta teruja untuk mencuba perkara baru. Malahan, Si Manja akan lebih berupaya untuk meluahkan apa yang berada di dalam fikiran mereka serta emosi yang mereka rasai.
Ini adalah disebabkan oleh perkembangan otak dan kognitif yang sangat penting pada tahap ini, kerana mereka sedang belajar, menghafal dan cuba untuk membina pemahaman. Nutrisi seimbang sangat diperlukan bagi menyokong kemajuan Si Manja pada tahap ini, seperti yang terdapat pada susu tepung rumusan untuk kanak-kanak Dutch Lady Nutri Plan™ yang mengikuti perkembangan anak anda dari umur 1 hingga 6 + tahun.

Walaupun kanak-kanak membesar dan berkembang mengikut kadar yang berbeza mengikut individu, pada dasarnya setiap daripada kanak-kanak akan mencapai sebahagian besar daripada tahap perkembangan berikut sebelum mereka mula bersekolah.

Tahap Kebijaksanaan Create (4 Hingga 6 Tahun)
Pada tahap ini, anda mungkin boleh perasan yang Si Manja mula membina rumah kecil menggunakan blok mainan. Anak anda juga mungkin berkeras dan berusaha bersungguh-sungguh untuk mendapatkan perhatian anda untuk bermain permainan yang direkanya tadi. Ya, anda mungkin dapati mereka lebih suka berangan-angan, mencipta permainan baru, melakonkan watak kartun yang digemarinya, atau melakukan eksperimen seperti mencelup makanan ke dalam susu apabila anda tidak melihat pada waktu itu.
Ini menunjukkan tanda-tanda kreativiti sedang meningkat, dan ia memang biasanya berlaku kepada kanak-kanak di dalam lingkungan umur 4-6 tahun. Dalam erti kata lain, ini menunjukkan kebolehan mereka menyelesaikan masalah yang memerlukan penyesuaian serta fleksibiliti di dalam pemikiran.

Pada tahap kebijaksanaan ini, kanak-kanak sedang belajar, menghafal dan membuat perhubungan. Inilah waktunya otak dan pemprosesan kognitif Si Manja anda akan dirangsang sepenuhnya. Melalui nutrisi yang ada di dalam Dutch Lady Nutri Plan™ CREATE, seperti DHA yang memacu perkembangan otak, Tirosina yang mencukupi membantu kecerdasan mental, Kolina untuk meningkatkan daya ingatan serta Magnesium yang membantu daya tumpuan, ia dapat menyokong perkembangan kanak-kanak pada tahap ini. Tidak lupa juga ia mempunyai Vitamin D bagi membolehkan Si Manja kekal aktif dengan membantu penyerapan kalsium di dalam tubuh badan.
Peranan Ibu Sebagai Pelukis

Jika anda tidak pernah terlibat di dalam sebarang projek kesenian atau mahir di dalam bidang kraftangan, inilah masanya anda menjadi lebih kreatif dan menunjukkan kepada anak anda bagaimana kreativiti boleh digunakan menggunakan bahan-bahan kitar semula yang boleh diperolehi di dalam rumah anda.
Selain daripada blok mainan dan bermain dengan doh, anda juga boleh gunakan pakaian lama, surat khabar, kadbod, botol plastik dan selimut terpakai bagi membangunkan projek seni bersama Si Manja.
Ia tidak sahaja mencukupi dengan mencipta seni, anda juga digalakkan membuat sebuah cerita yang menarik bersama dengan anak anda. Jangan takut untuk gunakan imaginasi anda berdua bagi menikmati masa terbaik bersama Si Manja.
Tetapi perlu diingatkan bahawa setiap kanak-kanak membesar pada tahap perkembangan yang berbeza di antara satu sama lain. Anda sebagai ibu perlu memainkan pelbagai watak untuk menyokong perkembangan Si Manja, di samping memberikan yang terbaik daripada segi nutrisi agar pertumbuhan pada setiap tahap kebijaksanaan mereka akan terserlah.
Untuk maklumat lanjut tentang bagaimana Dutch Lady 4 Tahap Nutri Plan™ dengan 5X DHA* dapat menyokong tahap perkembangan kanak-kanak, sila layari www.smartmoments.com.my.